സെക്‌സ് അപ്പീലും പ്രണയവും തമ്മില് | Kala Shibu | Mental Health\nവിവേകത്തിനൊപ്പം വികാരത്തിനും പ്രാധാന്യം നല്‍കേണ്ടതിന്റെ ആവശ്യകതയിലേക്ക് ചിന്തകളെ നയിക്കുന്നു.\nPublished: Jan 3, 2018, 08:50 AM IST\nലൈംഗിക വിദ്യാഭ്യാസത്തിന്റെ കുറവ് യുവതലമുറയെ എങ്ങനെയെല്ലാം ബാധിക്കുന്നു എന്നതിലേക്കുള്ള ഒരു ചൂണ്ടുവിരല് മാത്രമാണ് പ്രമുഖ സൈക്കോളജിസ്റ്റ് കല ഷിബുവിന്റെ ഈ കുറിപ്പ്. ആത്മവിശ്വാസത്തെ പോലും ബാധിക്കുന്ന തരത്തില് ആ അറിവില്ലായ്മ വളരുന്നത് അപകടമല്ലേ എന്ന് അവര് ചോദിക്കുന്നു. വിവേകത്തിനൊപ്പം വികാരത്തിനും പ്രാധാന്യം നല്‍കേണ്ടതിന്റെ ആവശ്യകതയിലേക്ക് ചിന്തകളെ നയിക്കുന്നു.\nSEX APPEAL എന്ന വാക്കിന്റെ അര്‍ത്ഥമറിയാത്ത ഒരു തലമുറ ഉണ്ടായിരുന്നു. വാട്‌സ്ആപ്പും ഫെയ്‌സ്ബുക്കും ഇല്ല. അപകര്‍ഷതാ ബോധത്തിന് സ്ഥാനമില്ലാതെ കടന്നു പോയ കാലമായിരുന്നു കൗമാരവും യൗവ്വനവും! ഹൃദയത്തിന്റെ അടിത്തട്ടില് നിന്നും ഉയര്‍ന്നു വരുന്ന പ്രണയഭാഷയില് ശരീരത്തിന്റെ മുഴുപ്പും അളവിനും സ്ഥാനമില്ല. വൈകാരികമായ ആനന്ദം!\nഒരിക്കല് വാലന്‍ന്റൈന്‍സ് ഡെ കഴിഞ്ഞു പിറ്റേ ദിവസം ഒരു പെണ്‍കുട്ടി എന്നെ കാണാന് എത്തി. മെലിഞ്ഞു നീണ്ട ഒരു സുന്ദരി, ഇരുണ്ട ചിന്തകള് ഏതൊക്കെയോ ഉള്ളില് നിറയുന്നുണ്ട്. അതിന്റെ പിരിമുറുക്കങ്ങള് മുഖഭാവത്തിലുണ്ട്. സംഘര്‍ഷാത്മകവും അങ്ങേയറ്റം വേദനാജനകവുമായ പ്രശ്‌നമാണ് അവളുടേത്. കൂട്ടുകാരികള്‍ക്കൊക്കെ പ്രണയം ഉണ്ട്. വാലന്റൈന് കാര്‍ഡ് കിട്ടാത്ത ഒരേ ഒരു പെണ്‍കുട്ടി ക്ലാസ്സില് ഞാന് ആണ്. കൂട്ടുകാരികള് പറയുന്നു,നിനക്ക് സെക്‌സ് അപ്പീല് കുറവാണ്, അതാണെന്ന്! മുറിവേറ്റ മനസ്സിനൊരു മരുന്നാണ് കൗണ്‍സിലര് കൊടുക്കേണ്ടത്.\nശരിയായ അറിവ് പകര്‍ന്നു നല്‍കാന് നമ്മുടെ വിദ്യാഭ്യാസ രീതിയില് വകുപ്പില്ല. വികലമായ മനസ്സിലാക്കലുകള് ആണ് കുട്ടികള്‍ക്ക് കിട്ടുന്നത്. ജീവിതത്തില് ചാപല്യങ്ങള് വേണം. എന്നാല് വിപരീത സാഹചര്യങ്ങളുടെ കുത്തൊഴുക്കുകള്‍ക്കു എതിരെ നീന്താനും കഴിയണം. വൈരുദ്ധ്യങ്ങളില് നിന്നും വേണ്ടുന്ന ചേരുവ കോര്‍ത്തിണക്കി തന്റേതായ ജീവിത നിര്‍വ്വചനങ്ങള് ഉണ്ടാക്കാന് സാധിച്ചാല് ഏത് പ്രതിസന്ധിയും തരണം ചെയ്യാം.\nആരും തന്നിലെ സ്ത്രീ സൗന്ദര്യത്തെ വീണ്ടും വിധം ശ്രദ്ധിക്കുന്നില്ല എന്നവള് പറയുന്നത് അങ്ങേയറ്റം നിരാശയില് ആണ്. 'വീട്ടില് ഇടയ്ക്കു പുറംപണിക്കു വരുന്ന ഒരു ചേട്ടനുണ്ട്. പുള്ളിക്ക് എന്നോട് ഒരു താല്പര്യം ഉണ്ടെന്നു തോന്നാറുണ്ട്..''നിഷ്‌കളങ്കമായി അവള് പറഞ്ഞു.\nഡോക്ടര് ആയ അച്ഛനും കോളേജ് അദ്ധ്യാപിക ആയ അമ്മയ്ക്കും കുട്ടിയുടെ പ്രശ്‌നങ്ങള് കണ്ടെത്താന് ആയില്ല. അവള് കോളേജില് പോകാന് വിമുഖത കാണിക്കുന്നതിന്റെ ശരിക്കുള്ള കാരണം മനസ്സിലാക്കുന്നില്ല. എന്ത് കൊണ്ടോ നമ്മുടെ നാട്ടിലെ മാതാപിതാക്കള്‍ക്ക് പൊടിമീശ വന്ന ചെക്കനും അംഗലാവണ്യം എത്തിയ പെണ്ണും കുഞ്ഞുങ്ങള് ആണ്.\nഅവര്‍ക്കു sex education എന്നത് നിഷിദ്ധവും പാപവും ആണ്. സമൂഹത്തില് വിദ്യാസമ്പന്നരുടെ എണ്ണം ഭൂരിപക്ഷവും ആണ്. തെറ്റായ അറിവ് ഒളിച്ചു കിട്ടുന്നതിന് പകരം നേര്‍വഴിക്കു വിജ്ഞാനം ലഭിക്കാനുള്ള അവസരം നിഷേധിച്ചു കൊണ്ടുള്ള സിലബസ് ആണ് കുട്ടികള് കണ്ടെത്തുന്നത്.\nഒരു ചൊല്ല് കേട്ടിട്ടുണ്ട്, വൈദ്യരുടെ കുട്ടി പുഴുത്തേ മരിയ്ക്കു എന്ന്! അച്ഛനമ്മമാരുടെ വിദ്യാഭ്യാസ പുരോഗതിക്കു അനുസരിച്ചു കുട്ടികളെ വാര്‍ത്തെടുക്കാന് പറ്റുന്നില്ല.\nബുദ്ധി മാത്രമാണ് അവരുടെ മുന്നിലെ പ്രശ്‌നം. വികാരമെന്നത് ഒരു വിഡ്ഢിത്തം എന്ന മട്ടും! ഒന്ന് മാറ്റി ചിന്തിച്ചാല്, ഒരല്‍പം സുഖത്തിനു വേണ്ടി ഹൃദയം മരവിക്കാതെ സൂക്ഷിക്കാം. മൂര്‍ച്ചയേറിയ ചൂഷണത്തിന്റെ അറ്റം കൊണ്ട് മനസ്സില് പോറല് ഏല്‍ക്കാതെ നോക്കാം. കീറി പറിഞ്ഞ ശുഭാപ്തി വിശ്വാസം തുന്നി ചേര്‍ക്കാം..\n'ഞാന് കാണുമ്പോള് വീടിനുപുറത്ത് ഒരു വടിയില് കെട്ടിയിട്ട നിലയിലായിരുന്നു അവള്'


news | കോവിഡ് പരിശോധനയ്ക്കിടെ മറ്റൊരു വൈറസിനെ കൂടി കണ്ടെത്തി ഐസിഎംആർ; പന്നികളിലും ക്യൂലെക്‌സ് കൊതുകുകളിലും കാണപ്പെടുന്ന ക്യാറ്റ് ക്യൂ വൈറസ് കണ്ടെത്തിയത് രണ്ട് സ്രവസാമ്പിളുകളിൽ: ചൈനയിലും വിയറ്റ്‌നാമിലും പടർന്നു കൊണ്ടിരിക്കുന്ന സിക്യൂവി ഇന്ത്യയിലും പിടിമുറുക്കുമോ? - MarunadanMalayalee.com\nSeptember 29, 202005:13 AM IST Permalink\nന്യൂഡൽഹി: കോവിഡിനെതിരെ ശക്തമായ പ്രതിരോധ പ്രവർത്തനങ്ങൾ നടക്കുന്നതിനിടെ ഇന്ത്യൻ കൗൺസിൽ ഓഫ് മെഡിക്കൽ റിസർച് (ഐസിഎംആർ) പുതിയ വൈറസിനെ കണ്ടെത്തി. കോവിഡ് പരിശോധനയ്ക്ക് ശേഖരിച്ച രണ്ട് സ്രവ സാമ്പിളുകളിലാണ് പുതിയ വൈറസ് സാന്നിധ്യം കണ്ടെത്തിയത്. ക്യാറ്റ് ക്യൂ വൈറസ് (Cat Que Virus - CQV) എന്നു പേരിട്ടിരിക്കുന്ന വൈറസ് പന്നികളിലും ക്യുലെക്‌സ് കൊതുകുകളിലുമാണ് കാണപ്പെടുന്നത്.\nസിക്യുവി ചൈനയിലും വിയറ്റ്‌നാമിലും റിപ്പോർട്ട് ചെയ്യുന്നുണ്ട്. ഇതിന് പിന്നാലെയാണ് ഇന്ത്യയിലും ഈ വൈറസ് സാന്നിധ്യം കണ്ടെത്തിയിരിക്കുന്നത്. ഐസിഎംആർ വൈറസിനെതിരെ മുന്നറിയിപ്പ് നൽകി. നിലവിലെ സാഹചര്യത്തിൽ ചൈനയിലും വിയറ്റ്‌നാമിലും ഈ രോഗം വ്യാപിച്ചതോടെയാണ് ഐസിഎംആറിന്റെ മുന്നറിയിപ്പ്. ഇന്ത്യയിലും രോഗം വരാനുള്ള സാധ്യത മുന്നിൽ കണ്ടാണ് മുന്നിറിയിപ്പ്.\nപനി , മെനിഞ്ചൈറ്റിസ്, പീഡിയാട്രിക് എൻസെഫലൈറ്റിസ് എന്നീ അസുഖങ്ങൾക്ക് ഈ വൈറസ് കാരണമാകുമെന്ന് ആരോഗ്യ വിദ്ഗധർ പറയുന്നു. ക്യൂലക്‌സ് കൊതുകുകളിലും പന്നികൾക്കുള്ളിലുമാണ് ഈ വൈറസ് കണ്ടുവരുന്നത്. ഇന്ത്യൻ ജേണൽ ഓഫ് മെഡിക്കൽ റിസർച്ചിന്റെ പുതിയ ലക്കത്തിലാണ് ഇതുസംബന്ധിച്ച് പഠനം. നേരത്തെ 2014 ലും 2017 ലും നടത്തിയ പരിശോധനകളിൽ രാജ്യത്ത് രണ്ടു പേരിൽ ഈ വൈറസിന്റെ ആന്റി ബോഡി കണ്ടെത്തിയിരുന്നു.\nക്ലിപ്ത ചേർപ്പുകളോടുകൂടിയ ശരീരമുള്ള ജന്തുക്കൾ ഉൾപ്പെടുന്ന ആർത്രോപോഡ് വിഭാഗത്തിലാണ് ഇവ വരുന്നത്. വിവിധ സംസ്ഥാനങ്ങളിൽനിന്നു ശേഖരിച്ച 883 സ്രവസാംപിളുകളിൽ രണ്ടെണ്ണത്തിലാണ് പുണയിലെ വൈറോളജി ഇൻസ്റ്റിറ്റ്യൂട്ടിലെ ഗവേഷകർ ഈ വൈറസിനെ കണ്ടെത്തിയത്. കുറച്ചു നാളുകൾക്കു മുൻപാണ് ഇവരിൽ സിക്യുവി കയറിയത്. കർണാടകയിൽനിന്നുള്ള ഈ സാംപിളുകളിൽ 2014ലും 2017ലും ആന്റി സിക്യുവി ഐജിജി ആന്റിബോഡികൾ കണ്ടെത്തിയെന്ന് ദേശീയമാധ്യമങ്ങൾ റിപ്പോർട്ട് ചെയ്തു.


തലശ്ശേരി അതിരൂപതയുടെ പുതിയ ആര്‍ച്ച് ബിഷപ്പായി മാര് ജോസഫ് പാംപ്ലാനി സ്ഥാനമേറ്റു : Marian Pathram\nതലശ്ശേരി: തലശ്ശേരി അതിരൂപതയുടെ പുതിയ ആര്‍ച്ച് ബിഷപ്പായി മാര് ജോസഫ് പാംപ്ലാനി സ്ഥാനമേറ്റു. സെന്റ് ജോസഫ് കത്തീഡ്രല് അങ്കണത്തില് നടന്ന സ്ഥാനാരോഹണ ചടങ്ങിലും തുടര്‍ന്നു നടന്ന സ്ഥാനാരോഹണ ചടങ്ങിലും തുടര്‍ന്നു നടന്ന സമ്മേളനത്തിലും ഇന്ത്യയിലെ വത്തിക്കാന് പ്രതിനിധി ഉള്‍പ്പടെയുള്ള സഭാധ്യക്ഷന്മാരും ജനപ്രതിനിധികള്,സാമൂഹ്യസംസാംസ്‌കാരിക രാഷ്ട്രീയരംഗത്തെ പ്രമുഖര് ഉള്‍പ്പടെ ആയിരക്കണക്കിന് ആളുകള് പങ്കെടുത്തു.\nമാര് ജോസഫ് പാംപ്ലാനിയുടെ ശിരസില് കൈവച്ച് പ്രാര്‍ത്ഥിച്ചതിന്‌ശേഷംനെറ്റിയില് കുരിശുവരച്ച് മാര് ആലഞ്ചേരി അദ്ദേഹത്തെ ആര്‍ച്ച് ബിഷപ്പായി അവരോധിച്ചു. തുടര്‍ന്ന് അംശവടി കൈമാറി കത്തീഡ്രല് ദേവാലയത്തിലുള്ള അതിരൂപതാധ്യക്ഷന്റെ ഔദ്യോഗിക ഇരിപ്പിടത്തില് ഉപവിഷ്ടനാക്കി.\nആര്‍ച്ച് ബിഷപ് മാര് ജോസഫ് പാംപ്ലാനിയുടെ മുഖ്യകാര്‍മ്മികത്വത്തില് ആഘോഷമായ വിശുദ്ധ കുര്‍ബാന നടന്നു. വിശുദ്ധ കുര്‍ബാനയ്ക്ക് ശേഷം അധികാരം ഏറ്റെടുത്തുകൊണ്ടുള്ള രേഖയില് ആര്‍ച്ച് ബിഷപ് മാര് ജോസഫ് പാംപ്ലാനി ഒപ്പുവച്ചു.\nസ്ഥാനാരോഹണ ചടങ്ങുകള്‍ക്ക് കര്‍ദിനാള് മാര് ആലഞ്ചേരി മുഖ്യകാര്‍മ്മികനായിരുന്നു. ആര്‍ച്ച് ബിഷപ്പുമാരായ മാര് ജോര്‍ജ് ഞരളക്കാട്ട്, മാര്‍ജോര്‍ജ് വലിയമറ്റം എന്നിവര് സഹകാര്‍മ്മികരായി.\nസീറോ മലങ്കര സഭ മേജര് ആര്‍ച്ച്ബിഷപ് കര്‍ദിനാള് മാര് ബസേലിയോസ്‌ക്ലീമിസ് കാതോലിക്കാബാവ വചനസന്ദേശംനല്കി.


ദുബായിയില് ഫാക്ടിയുടെ ഗോഡൗണില് വന് അഗ്നിബാധ - BIGNEWSLIVE | Latest Malayalam News\nദുബായിയില് ഫാക്ടിയുടെ ഗോഡൗണില് വന് അഗ്നിബാധ\nജബല് അലിയിലെ പ്ലാസ്റ്റിക് ഉല്‍പ്പന്നങ്ങള് റീസൈക്കിള് ചെയ്യുന്ന ഫാക്ടിയുടെ ഗോഡൗണില് വന് അഗ്‌നിബാധ. ഇന്ന് രാവിലെ 9.20 ഓടെയാണ് തീപിടിച്ചതെന്ന് സിവില് ഡിഫന്‍സ് അറിച്ചു\nദുബായ്: ദുബായില് ജബല് അലിയിലെ പ്ലാസ്റ്റിക് ഉല്‍പ്പന്നങ്ങള് റീസൈക്കിള് ചെയ്യുന്ന ഫാക്ടിയുടെ ഗോഡൗണില് വന് അഗ്‌നിബാധ. ഇന്ന് രാവിലെ 9.20 ഓടെയാണ് തീപിടിച്ചതെന്ന് സിവില് ഡിഫന്‍സ് അറിച്ചു. സംഭവത്തില് ആളപായമൊന്ന് ദുബായ് മീഡിയ ഓഫീസ് ട്വീറ്ററിലൂടെ അറിയിച്ചു.\nപരിസരത്തുള്ള മറ്റ് ഫാക്ടറികളിലേക്ക് തീ പടരാതിരിക്കാനുള്ള മുന്‍കരുതലുകളെടുക്കാന് കഴിഞ്ഞതിനാല് വലിയ അപകടം ഒഴിവായി എന്നാണ് അതികൃതര് വ്യക്തമാക്കുന്നത്. തീ പൂര്‍ണ്ണമായി നിയന്ത്രണ വിധേയമാക്കാനുള്ള ശ്രമങ്ങള് ഉച്ചയൊടെ തുടരുമെന്ന് അറിയിച്ചത്. ദുബായിയിലെ സിവില് ഡിഫന്‍സിലെ വിദഗ്ദ സംഘമാണ് രക്ഷാപ്രവര്‍ത്തനങ്ങള്‍ക്ക് നേതൃത്വം വഹിക്കുന്നത്.\nTags: massive fire in uaeUAE\nപ്രായപൂര്‍ത്തിയാകാത്ത ആണ്‍കുട്ടിയെ മുറിയിലേക്ക് വിളിച്ചുവരുത്തി പീഡിപ്പിച്ചു; യുഎഇയില് ഇമാമിന് അഞ്ച് വര്‍ഷം തടവ്\nപ്രക്ഷോഭത്തില് പങ്കെടുത്തവര് തിരുവാഭരണ ഘോഷയാത്രയ്ക്ക് വരേണ്ടെന്ന് പോലീസ്! അവര് തന്നെ വരുമെന്ന് പന്തളം കൊട്ടാരം\nതമിഴ്നാട് തീരത്ത് ശക്തമായ കാറ്റിന് സാധ്യത; മത്സ്യത്തൊഴിലാളികള് ജാഗ്രത പാലിക്കണമെന്ന് കാലാവസ്ഥ നിരീക്ഷണ കേന്ദ്രം\nസ്വാഭാവിക നീതി തനിക്ക് നിഷേധിക്കപ്പെട്ടു! സിബിഐ ഡയറക്ടര് സ്ഥാനത്ത് നിന്ന് മാറ്റിയതിന് പിന്നാലെ അലോക് വര്‍മ്മ രാജി വച്ചു\nതമിഴ്നാട്ടില് മൂവായിരത്തിലധികം ആധാര് കാര്‍ഡുകള് ഉപേക്ഷിച്ച നിലയില് കണ്ടെത്തി\nഒരോ കാലവസ്ഥയ്ക്കും രോഗപ്രതിരോധശക്തി നേടാന് കഴിക്കേണ്ട ആഹാരങ്ങള്\nപ്രവര്‍ത്തനത്തില് വീഴ്ചയില്ല, മാറ്റേണ്ട സാഹചര്യവുമില്ല; എസ്പി യതീഷ് ചന്ദ്രയ്‌ക്കെതിരെ നടപടിയുണ്ടാവില്ല\nകാന്‍സര് വരുന്നത് നമ്മള് സ്ഥിരമായി കഴിയ്ക്കുന്ന ഭക്ഷണത്തില് നിന്നും; ഞെട്ടിക്കുന്ന കണ്ടെത്തലുമായി ശാസ്ത്ര ലോകം


നാഗര്‍കോവില്: കന്യാകുമാരി ലോക്‌സഭാ ഉപതെരഞ്ഞെടുപ്പിന്റെ മുന്നോടിയായി പ്രമുഖ രാഷ്ട്രീയ നേതാക്കള് സ്ഥാനാര്‍ത്ഥികള്‍ക്ക് വേണ്ടി കന്യാകുമാരിയില് എത്തുന്നു. മുന് എം.പി വസന്തകുമാറിന്റെ മരണത്തെ തുടര്‍ന്നാണ് നിയമസഭാ തിരഞ്ഞെടുപ്പിനൊപ്പം കന്യാകുമാരി ലോക്‌സഭയിലേക്കുള്ള ഉപതിരഞ്ഞെടുപ്പും നടക്കുന്നത്.\nകഴിഞ്ഞ ദിവസങ്ങളില് രാഹുല് ഗാന്ധി, അമിത്ഷാ, സ്റ്റാലിന്, കമല്‍ഹാസന്, ശരത്കുമാര് എന്നിവര് കന്യാകുമാരിയില് എത്തിയിരുന്നു. ഇന്ന് വൈകുന്നേരം തമിഴ് ചലച്ചിത്ര നടനും ഡി.എം.കെ പാര്‍ട്ടി നേതാവ് സ്റ്റാലിന്റെ മകനുമായ ഉദയനിധി സ്റ്റാലിന് കുലശേഖരം,വടശ്ശേരി, കൊട്ടാരം എന്നിവിടങ്ങളില് ജനങ്ങളെ അഭിസംബോധന ചെയ്യും\nടി.എം.സി അദ്ധ്യക്ഷന് ജി.കെ. വാസന് കരിങ്കല് ജംഗ്ഷനിലെ പരിപാടിയില് പങ്കെടുക്കും. 27ന് രാത്രി തമിഴ്‌നാട് മുഖ്യമന്ത്രി എടപ്പാടി പഴനിസ്വാമി കന്യാകുമാരിയില് എത്തും. 28 ന് കേന്ദ്രമന്ത്രി നിര്‍മ്മല സീതാരാമന് കുളച്ചലില് സംസാരിക്കും. ഏപ്രില്2ന് പ്രധാനമന്ത്രി നരേന്ദ്ര മോദി എത്തുമെന്ന് അറിയിച്ചിട്ടുണ്ട്.


കുഞ്ഞിനെ രക്ഷിക്കാന് സാധ്യമായ എല്ലാ ശ്രമവും നടത്തി; മരണകാരണം ഹൃദയാഘാതം; സംസ്കാരം കൊവിഡ് പ്രോട്ടോക്കോള് പാലിച്ചെന്ന് മന്ത്രി ശൈലജ ടീച്ചര് | Kairali News | kairalinewsonline.com\nകുഞ്ഞിനെ രക്ഷിക്കാന് സാധ്യമായ എല്ലാ ശ്രമവും നടത്തി; മരണകാരണം ഹൃദയാഘാതം; സംസ്കാരം കൊവിഡ് പ്രോട്ടോക്കോള് പാലിച്ചെന്ന് മന്ത്രി ശൈലജ ടീച്ചര്\nകൊവിഡ് രോഗം ബാധിച്ച് മരിച്ച നാലുമാസം പ്രായമുള്ള കുഞ്ഞിനെ രക്ഷിക്കാന് സാധ്യമായ എല്ലാ ശ്രമവും നടത്തിയതായി ആരോഗ്യമന്ത്രി കെകെ ശൈലജ ടീച്ചര്.\nകുഞ്ഞിന് ജന്മനാ ഹൃദയ, ശ്വാസകോശ രോഗങ്ങള് ഉണ്ടായിരുന്നു. ഹൈ റിസ്‌ക് കാറ്റഗറിയില്‍പ്പെട്ട കുട്ടിയെ ന്യൂമോണിയ ബാധിച്ച് ഗുരുതരാവസ്ഥയിലാണ് ആശുപത്രിയില് എത്തിച്ചിരുന്നത്. ഹൃദയാഘാതത്തെ തുടര്‍ന്നാണ് മരണം. കുഞ്ഞിന്റെ സംസ്‌ക്കാരം കൊവിഡ് ചട്ടങ്ങള് പാലിച്ച് നടത്തും. കുഞ്ഞിന്റെ മാതാപിതാക്കളുടെ പരിശോധനാ ഫലം ഇന്ന് ലഭിക്കുമെന്നും മന്ത്രി അറിയിച്ചു.\nകുട്ടികള്‍ക്ക് വളരെ എളുപ്പത്തില് രോഗം ബാധിച്ചേക്കാം. അതിനാല് കൂടുതല് ശ്രദ്ധ വേണം. മുതിര്‍ന്ന പൗരന്‍മാരും നന്നായി ശ്രദ്ധിക്കണം. സംസ്ഥാനത്ത് രോഗബാധ നന്നായി കുറഞ്ഞിട്ടുണ്ട്. എന്നാലും ജാഗ്രത കൈവിടാറായിട്ടില്ല.\nകൊവിഡ് ബാധിതരുടെ ചികിത്സക്കായി ഡോക്ടര്‍മാരുടെ ഒരു സംഘത്തെതന്നെ സജ്ജീകരിച്ചിട്ടുണ്ട്. സാധ്യമായ മികച്ച സേവനങ്ങള് നല്‍കാന് പരമാവധി ശ്രമിക്കുന്നുണ്ടെന്നും മന്ത്രി പറഞ്ഞു.\nഇന്ന് രാവിലെ ആറു മണിക്കാണ് മഞ്ചേരി സ്വദേശികളുടെ മകള് നൈഹ ഫാത്തിമ മരിച്ചത്. കുഞ്ഞിന് എവിടെ നിന്നാണ് രോഗം പകര്‍ന്നതെന്ന് കണ്ടെത്താന് ശ്രമിക്കുകയാണ്. രോഗബാധിതനായ ബന്ധു കുഞ്ഞുമായി അടുത്തിട പഴകിയിട്ടില്ലെന്ന് പറയുന്നു. വീട്ടില് പുറത്തുനിന്ന് ആരും വന്നിട്ടില്ലെന്ന് പറയുന്നു. അക്കാര്യങ്ങളില് കൂടുതല് അന്വേഷണം നടത്തുന്നുണ്ട്.\nTags: coronacorona virusKERALAKK ShailajaKK Shailaja Teacher


" ഉറിയടി" ടീമിന്റെ ഓണാശംസകൾ . - Cinema Prekshaka Koottayma\n" ഉറിയടി" ടീമിന്റെ ഓണാശംസകൾ .\nശ്രീനിവാസനെയും സിദ്ദിഖിനെയും അജൂ വർഗ്ഗിസിനെയും പ്രധാന കഥാപാത്രങ്ങളാക്കി ഏ.ജെ വർഗ്ഗീസ് സംവിധാനം ചെയ്യുന്ന ചിത്രമാണ് " ഉറിയടി ". fff &56 സിനിമാസിന്റെ ബാനറിൽ സുധീഷ് ശങ്കർ, നൈസാ സലാം, രാജേഷ് നാരായണൻ എന്നിവരാണ് " ഉറിയടി " നിർമ്മിക്കുന്നത്. ഈ ചിത്രം ഉടൻ തീയേറ്ററുകളിൽ എത്തും .\n" ഉറിയടി" ടീമിന്റെ ഓണാശംസകൾ . Reviewed by CPK on September 10, 2019 Rating: 5


ടിക് ടോക് വാങ്ങാന് മൈക്രോസോഫ്റ്റ് ആലോചിക്കുന്നു, ചൈനീസ് കമ്പനിക്കെതിരെ നടപടിക്ക് ട്രംപ്\nടിക് ടോക് വാങ്ങാന്...\n1 Aug 2020 2:18 AM GMT\nദേശീയ സുരക്ഷ പ്രശ്‌നങ്ങളുള്ളതിനാല് ടിക് ടോക് കമ്പനിക്കെതിരെ നടപടിയെടുത്തേക്കുമെന്ന സൂചന നല്‍കി അമേരിക്കന് പ്രസിഡന്റ് ഡൊണാള്‍ഡ് ട്രംപ്. ടിക് ടോകിന്റെ അമേരിക്കന് നടത്തിപ്പിന്റെ ചുമതല മറ്റാര്‍ക്കെങ്കിലും കൈമാറിയില്ലെങ്കില് നടപടിയുണ്ടാകുമെന്ന് ഡൊണാള്‍ഡ് ട്രംപ് പറഞ്ഞു.\n' ടിക് ടോക്കിന്റെ കാര്യം ആലോചിക്കുന്നുണ്ട്. അത് നിരോധിച്ചേക്കും. മറ്റ് ചില കാര്യങ്ങള് കൂടി ചെയ്യും' ട്രംപ് മാധ്യമ പ്രവര്‍ത്തകരോട് പറഞ്ഞു.\nടിക് ടോകിന്റെ ഉടമസ്ഥരായ ബൈറ്റ്ഡാന്‍സ് കമ്പനിയോട് അമേരിക്കയിലെ പ്രവര്‍ത്തനങ്ങളുടെ ഉടമസ്ഥത മറ്റൊരു സ്ഥാപനത്തിന് നല്‍കാനാവാശ്യപ്പെട്ടേക്കുമെന്നും റിപ്പോര്‍ട്ടുകളുണ്ട്. ടിക് ടോക്കിന്റ അമേരിക്കയിലെ പ്രവര്‍ത്തനങ്ങള് ഏറ്റെടുക്കാന് മൈക്രോ സോഫ്റ്റ് ആലോചിക്കുന്നതായി വിവിധ അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്തു.\nഊഹാപോഹങ്ങളെക്കുറിച്ച് പ്രതികരിക്കാന് തയ്യാറല്ലെന്ന് ടിക് ടോക് വക്താവ് പറഞ്ഞു. ടിക് ടോക് വാങ്ങാന് പോകുന്നുവെന്ന് വാര്‍ത്തയോട് പ്രതികരിക്കാന് മൈക്രോസോഫ്റ്റും തയ്യാറായില്ല.\nടിക് ടോക് കൈകാര്യം ചെയ്യുന്ന വിവരങ്ങളുടെ സുരക്ഷിതത്വം സംബന്ധിച്ച പ്രശ്‌നങ്ങളെക്കുറിച്ചുള്ള റിപ്പോര്‍ട്ടുകളാണ് ഇപ്പോഴത്തെ വിവാദത്തിന് കാരണം. വ്യക്തി വിവരങ്ങള് ചൈനയ്ക്ക് വേണ്ടി ടിക്ക് ടോക് ചോര്‍ത്തുന്നുവെന്നതടക്കമാണ് ആരോപണം. ചില അമേരിക്കന് കമ്പനികള് ജീവനക്കാരോട് ടിക് ടോക് ആപ്പ് ഉപയോഗിക്കരുതെന്ന് നിര്‍ദ്ദേശിച്ചിട്ടുണ്ട്. അതിര്‍ത്തിയിലെ സംഘര്‍ഷത്തെ തുടര്‍ന്ന് ഇന്ത്യ ടിക് ടോക് ഉള്‍പ്പെടെയുളള നിരവധി ചൈനീസ് ആപ്പുകള് നിരോധിച്ചിരുന്നു.\nചൈനീസ് സര്‍ക്കാരിന് വിവരങ്ങള് കൈമാറുന്നുവെന്ന ആരോപണം ടിക് ടോക് നിഷേധിച്ചിരുന്നു. സംശയം ദൂരികരിക്കുന്നതിനായി കാലിഫോര്‍ണിയ ആസ്ഥാനമായ ഡിസ്‌നിയുടെ എക്‌സിക്യൂട്ടിവ് കെവിന് മെയറെ ചീഫ് എക്‌സിക്യൂട്ടിവായി നിയമിക്കുകയും ചെയ്തിരുന്നു.\nടിക് ടോകിന്റെ അമേരിക്കയിലെ പ്രവര്‍ത്തനങ്ങള് മറ്റൊരു കമ്പനിക്ക് നല്‍കണമെന്ന ഉത്തരവിടാന് ട്രംപിന് അധികാരമുണ്ടോ എന്ന കാര്യത്തില് ചിലര് സംശയങ്ങള് ഉന്നയിക്കുന്നുണ്ട്. ഗേ ഡേറ്റിംങ് ആപ്പായിരുന്ന ഗ്രിന്ററിന്റെ അമേരിക്കയിലെ പ്രവര്‍ത്തനങ്ങള് മറ്റൊരു കമ്പനിക്ക് ഏല്‍പ്പിക്കാന് കഴിഞ്ഞ വര്‍ഷം അമേരിക്ക നിര്‍ദ്ദേശിക്കുകയും നടപ്പിലാക്കുകയും ചെയ്തിരുന്നു. എന്നാല് ടിക് ടോകിനെ അപേക്ഷിച്ച് വളരെ ചെറിയ ആപ്പാണ് ഗ്രിന്റര്. ലോകത്ത് ഏറ്റവും കൂടുതല് ആളുകള് ഡൗണ് ലോഡ് ചെയ്തത് ടിക് ടോക് ആപ്പാണ് 200 കോടി തവണ ഈ ആപ്പ് ഡൗണ് ലോഡ് ചെയ്യപ്പെട്ടുവെന്നാണ് കണക്ക്


റേഷന് വാങ്ങാത്ത കുടുംബങ്ങളുടെ എണ്ണം ഞെട്ടിക്കുന്നത്; അന്വേഷണത്തിനൊരുങ്ങി സിവില് സപ്ലൈസ് – East Coast Daily Malayalam\nജൂണ് ഒന്നിന് തന്നെ സ്‌കൂളുകള് തുറക്കുന്ന കാര്യം ഇപ്പോള് പറയാനാകില്ല; പൊതുവിദ്യാഭ്യാസ ഡയറക്ടര്\nപ്രമുഖ ഡോക്യുമെന്ററി സംവിധായകനും പരിസ്ഥിതി പ്രവർത്തകനും ആയിരുന്ന സതീഷ് കുമാർ അന്തരിച്ചു.\nലോക്ക്ഡൗൺ കഴിഞ്ഞാലും കോഴിക്കോട് ജില്ലയിൽ നിയന്ത്രണങ്ങൾ തുടരേണ്ടി വരുമെന്ന് മന്ത്രി ടി.പി രാമകൃഷ്ണൻ\nവിദേശികള്‍ക്കുൾപ്പെടെ കോവിഡ് 19 ചികിത്സ സൗജന്യമാക്കി ഗൾഫ് രാജ്യം\nറേഷന് വാങ്ങാത്ത കുടുംബങ്ങളുടെ എണ്ണം ഞെട്ടിക്കുന്നത്; അന്വേഷണത്തിനൊരുങ്ങി സിവില് സപ്ലൈസ്\nDec 28, 2018, 07:50 am IST\nതിരുവനന്തപുരം: മുന്‍ഗണന, അന്ത്യോദയാ, സബ്സിഡി വിഭാഗങ്ങളുള്‍പ്പെടെ ആറുലക്ഷത്തോളം കുടുംബങ്ങള് കഴിഞ്ഞമാസം റേഷന് വാങ്ങാനെത്തിയില്ല. 81 ലക്ഷം കുടുംബങ്ങളില് സബ്സിഡി ലഭിക്കുന്ന മൂന്നുലക്ഷമുള്‍പ്പെടെ ആറുലക്ഷത്തോളം പേര് നവംബര്‍മാസത്തെ റേഷന് വാങ്ങാന് എത്താത്തത് എന്തുകൊണ്ടെന്ന് സിവില് സപ്ലൈസ് വകുപ്പ് പരിശോധിക്കും. സൗജന്യം ലഭിക്കുന്ന വിഭാഗങ്ങള് സാമ്പത്തിക സ്ഥിതിയുണ്ടായിട്ടും റേഷന് വാങ്ങാത്തതാണോയെന്നാണ് പ്രധാനമായും പരിശോധിക്കുന്നത്. എന്നാല് സ്ഥലത്ത് ഇല്ലാത്തവരെങ്കില് പരിശോധനയില് ഇവര് അനര്‍ഹരാണെന്ന് കണ്ടെത്തിയാല് ഒഴിവാക്കും.\n29 ലക്ഷം കുടുംബങ്ങളാണ് മുന്‍ഗണനാ വിഭാഗത്തി(പിങ്ക്)ലുള്ളത്. ഇവരില് 91,918 കുടുംബങ്ങള് റേഷന് ധാന്യം വാങ്ങിയില്ല. ആളൊന്നിന് നാലുകിലോ അരിയും ഒരു കിലോ ഗോതമ്പുമാണ് ഇവര്‍ക്ക് ലഭിക്കുക. കൈകാര്യച്ചെലവായ രണ്ടുരൂപ കിലോയ്ക്ക് ഈടാക്കും. മുന്‍ഗണനാവിഭാഗത്തില് എറണാകുളം ജില്ലയില് 14,974 കുടുംബങ്ങള് റേഷന് വാങ്ങിയിട്ടില്ല.അന്ത്യോദയാ വിഭാഗത്തില് 12,892 കുടുംബങ്ങള് റേഷന് വാങ്ങിയില്ല. ഇടുക്കി ജില്ലയിലാണ് കൂടുതല്. ഇവിടെ 1759 കുടുംബങ്ങളാണ് റേഷന് വാങ്ങാത്തത്. പൂര്‍ണമായും സൗജന്യമായി കാര്‍ഡ് ഒന്നിന് 30 കിലോ അരിയും അഞ്ചുകിലോ ഗോതമ്പുമാണ് ഇവര്‍ക്ക് ലഭിക്കുക.\nസബ്സിഡി വിഭാഗത്തില് 1.8 ലക്ഷം പേരാണ് റേഷന് വാങ്ങാത്തത്. മൂന്നുരൂപ നിരക്കില് ഇവര്‍ക്ക് ആളൊന്നിന് രണ്ടുകിലോ അരിയും അരലിറ്റര് മണ്ണെണ്ണയും ലഭിക്കും. ഇതുകൂടാതെ പ്രളയത്തെത്തുടര്‍ന്നുള്ള അഞ്ചുകിലോ അരിയും നല്‍കിയിരുന്നു. ഇവ വാങ്ങാത്തവരെയും പരിശോധനയ്ക്ക് വിധേയമാക്കും. സബ്സിഡിയിതര വിഭാഗത്തില് 3.18 ലക്ഷത്തോളം കുടുംബങ്ങള് റേഷന് വാങ്ങിയിട്ടില്ല. 9.90 രൂപ നിരക്കിലാണ് ഇവര്‍ക്ക് അരി ലഭിക്കുക.2017 ജൂണില് തയ്യാറാക്കിയ അന്തിമപട്ടികയില് അനര്‍ഹരായി കടന്നുകൂടിയ 2.82 ലക്ഷം കുടുംബങ്ങളെ ഒഴിവാക്കി. ഇനി ഒരുലക്ഷത്തോളം അര്‍ഹരായ കുടുംബങ്ങള് പട്ടികയില് ഇടം നേടാനായി കാത്തുനില്‍ക്കുകയാണ്.\ninquiry FEATURED civil supplies ration shop\nമണ്ഡലകാല ചടങ്ങുകള്‍ക്ക് ഗുരുവായൂരില് സമാപനം\nമണ്ഡലകാലം അവസാനിച്ചു: ഇനി ശബരിമല നട തുറക്കുന്നത് മകരവിളക്കിന്\nApr 10, 2020, 08:14 am IST\nApr 10, 2020, 07:46 am IST\nലോകരാജ്യങ്ങള് കര്‍ശന നിയന്ത്രണങ്ങൾ സ്വീകരിച്ചിട്ടും കോവിഡ് വ്യാപനം ശമനമില്ലാതെ തുടരുന്നു; മരണ സംഖ്യ 95,000 കടന്നു\nApr 10, 2020, 07:21 am IST\nApr 10, 2020, 08:25 am IST\nApr 10, 2020, 08:19 am IST\nApr 10, 2020, 08:04 am IST\nApr 10, 2020, 07:57 am IST


പുതിയ നിർമാണ കമ്പനിയുമായി ദിലീഷ് പോത്തന്; ആദ്യ ചിത്രം ഫഹദിന്റെ കുമ്പളങ്ങി നൈറ്റ്സ് – Azhimukham\nസംവിധായകന് നവാഗതനായ മധു സി നാരായണൻ\nദിലീഷ് പോത്തൻ – ശ്യാം പുഷ്ക്കരൻ ടീം മലയാള സിനിമയിലെ എവർഗ്രീൻ സംവിധായകൻ – തിരക്കഥാകൃത് കൂട്ടുകെട്ടാണ്. ഈ ടീമിന്റെ മഹേഷിന്റെ പ്രതികാരവും, തൊണ്ടിമുതലും ദൃക്‌സാക്ഷിയും ദേശീയ തലത്തിൽ തന്നെ ശ്രദ്ധ പിടിച്ചു പറ്റുകയും ബോക്സോഫീസില് മികച്ച വിജയം നേടുകയും ചെയ്തിരുന്നു.\nഈ കൂട്ടുകെട്ട് വീണ്ടും ഒന്നിക്കുന്നത് പക്ഷെ പുതിയ റോളിലാണ്. ദിലീഷ്- ശ്യാം കൂട്ടുകെട്ടിൽ പിറക്കുന്ന പുതിയ നിർമാണ കമ്പനിയായ ദി വർക്കിംഗ് ഹീറോസ് തങ്ങളുടെ പുതിയ ചിത്രത്തിന്റെ വിശദാംശങ്ങള് സോഷ്യൽ മീഡിയയിലൂടെ പുറത്തു വിട്ടു.\nഫഹദ് ഫാസിൽ ആൻഡ് ഫ്രെണ്ട്സിന്‍റെ നിർമാണ പങ്കാളിത്തത്തിൽ കുമ്പളങ്ങി നൈറ്സ് ആണ് വർക്കിംഗ് ഹീറോസ് പുറത്തിറക്കുന്ന ആദ്യ മലയാളചിത്രം. നവാഗതനായ മധു സി നാരായണൻ സംവിധാനം ചെയ്യുന്ന ചിത്രത്തിൽ ഷെയിൻ നിഗം, സൗബിൻ ഷാഹിർ, ശ്രീനാഥ് ഭാസി, മാത്യു തോമസ് എന്നിവരോടൊപ്പം ഫഹദ് ഫാസിലും ഒരു പ്രധാന റോളിൽ അഭിനയിക്കുന്നു.\nഎല്ലാവരുടെയും പിന്തുണ അഭ്യർത്ഥിച്ചു കൊണ്ട് ദിലീഷ് പോത്തൻ ആണ് പുതിയ നിർമാണ കമ്പനിയുടെയും, ചിത്രത്തിന്റെയും വിശദശാംശങ്ങൾ ഫെയ്‌സ്‌ബുക്കിൽ പോസ്റ്റ് ചെയ്തത്.\n‘കുമ്പളങ്ങി നൈറ്റ്‌സു’മായി ദിലീഷ് പോത്തന്; നായകന് ഷെയ്ന് നിഗം\nമുത്തലാഖ്: പുതിയ നിയമനിര്‍മാണം വേണ്ടെന്ന് കേന്ദ്രം\nഫഹദ്, ദിലീഷ്, ആഷിഖ് ടീമിന്റെ ‘പാല് കസ്റ്റഡിയില്’; സിനിമയല്ല, ഉഗ്രനൊരു പരസ്യം


സംസ്ഥാനത്തെ ബസ് ചാർജ് വർധനവ് ഉടൻ; രാത്രി യാത്ര ചെലവും കൂടും - KL Scholarships\nHome Government news സംസ്ഥാനത്തെ ബസ് ചാർജ് വർധനവ് ഉടൻ; രാത്രി യാത്ര ചെലവും കൂടും\n2022, ഫെബ്രുവരി 1, ചൊവ്വാഴ്ച\nസംസ്ഥാനത്തെ ബസ് ചാർജ് വർധനവ് ഉടൻ; രാത്രി യാത്ര ചെലവും കൂടും\nPosted By: KL Scholarships ഫെബ്രുവരി 01, 2022 LeaveaReply\nസംസ്ഥാനത്തെ ബസ് ചാർജ് വർധനവ് ഉടൻ നടപ്പാക്കും. ജസ്റ്റിസ് രാമചന്ദ്രൻ കമ്മീഷൻ സർക്കാരിന് റിപ്പോർട്ട് സമർപ്പിച്ചു. മിനിമം ചാർജ് 8 രൂപയിൽ നിന്ന് 10 രൂപയാക്കാനും, രാത്രി 40 ശതമാനം അധിക നിരക്ക് ഈടാക്കാനുമാണ് ശുപാർശ. വിദ്യാർത്ഥികളുടെ കൺസഷൻ നിരക്ക്5രൂപയാക്കി ഉയർത്താനും ശുപാർശയുണ്ട്.ഗതാഗത മന്ത്രിയുമായും ചർച്ച നടത്തിയ ശേഷമാണ് ജസ്റ്റിസ് രാമചന്ദ്രൻ കമ്മീഷൻ സർക്കാരിന് അന്തിമ റിപ്പോർട്ട് സമർപ്പിച്ചത്. ഓർഡിനറി ബസുകളിൽ ഏറ്റവും കുറഞ്ഞ ടിക്കറ്റ് നിരക്ക് എട്ടു രൂപയിൽ നിന്ന് 10 രൂപയായി വർദ്ധിപ്പിക്കാനാണ് ശുപാർശ. 25 ശതമാനമാണ് വർധന. കിലോമീറ്റർ നിരക്കിൽ 42.85% വർധന വരുത്താനുമാണ് ശുപാർശ. നിലവിൽ കിലോമീറ്റർ നിരക്ക് 70 പൈസ എന്നത് ഒരു രൂപയാവും.\nഎല്ലാ സർവീസുകളിലും രാത്രി യാത്രയ്ക്ക് 40% തുക അധികമായി വാങ്ങും. ഇതോടെ രാത്രി മിനിമം ചാർജ് 14 രൂപയാകും. മിനിമം ടിക്കറ്റിൽ സഞ്ചരിക്കാവുന്ന ദൂരം ഒന്നര കിലോമീറ്ററിലേക്ക് ചുരുങ്ങും. വിദ്യാർത്ഥികളുടെ കൺസിഷൻ നിരക്ക്5രൂപയാക്കി ഉയർത്താനാണ് ശുപാർശ. നിലവിൽ5കിലോമീറ്ററിന് രണ്ടു രൂപയാണ് മിനിമം നിരക്ക്.\nബി.പി.എൽ വിഭാഗത്തിലെ വിദ്യാർത്ഥികൾക്ക് സൗജന്യ യാത്ര സർക്കാർ ആലോചിച്ചിരുന്നു. എന്നാൽ റിപ്പോർട്ടിൽ ഈ ശുപാർശ ഇല്ല. റിപ്പോർട് സർക്കാർ ഉടൻ ചർച്ച ചെയ്യും. ബി.പി.എൽ വിഭാഗത്തിലെ വിദ്യാർത്ഥികൾക്കുള്ള സൗജന്യ യാത്രയുടെ കാര്യത്തിലും സർക്കാർ തീരുമാനമെടുക്കും. കെ.എസ്.ആർ.ടി.സി ഓർഡിനറി ബസ്സുകൾക്കും, സ്വകാര്യ ബസ്സുകൾക്കുമുള്ള നിരക്ക് വർധനവാണ് ശുപാർശ ചെയ്തിരിക്കുന്നത്. രാത്രി എട്ടിനും പുലർച്ചെ അഞ്ചിനും ഇടയിൽ യാത്രചെയ്യുന്നവരാണ് അധിക നിരക്ക്.


Nun rape case- Police are looking into the possibility of an appeal\nRead Also : ബിഷപ്പ് കുറ്റക്കാരനല്ലെന്ന വിധിയോടെ ഒന്നും അവസാനിക്കുന്നില്ല; വ്യക്തത വരാന് കേസ് സുപ്രിംകോടതിയിലെത്തണം: ഡോ. സെബാസ്റ്റ്യന് പോള്\nഅതേസമയം ബിഷപ്പ് ഫ്രാങ്കോ മുളയ്ക്കൽ കന്യാസ്ത്രീയെ പീഡിപ്പിച്ച കേസിലെ വിധിപകർപ്പ് ട്വന്റിഫോറിന് ലഭിച്ചു . ഇരയുടെ മൊഴിയിൽ സ്ഥിരതയില്ലെന്നും, മൊഴിയിൽ വൈരുധ്യമുണ്ടെന്നുമാണ് കോടതിയുടെ നിരീക്ഷണം. 287 പേജുള്ള വിധിപകർപ്പാണ് പുറത്ത് വന്നിരിക്കുന്നത്. ഫ്രാങ്കോയ്‌ക്കെതിരെ തെളിവ് ഹാജരാക്കുന്നതിൽ പ്രോസിക്യൂഷൻ പരാജയപ്പെട്ടുവെന്ന് വിധി പകർപ്പിൽ പറയുന്നു. മൊഴിമാറ്റി പറഞ്ഞ ഇരയുടെ നിലപാട് വിശദീകരിക്കാൻ പ്രോസിക്യൂഷനായില്ല. ബിഷപ്പ് പ്രതികാര നടപടി സ്വീകരിക്കുന്നെന്ന് പരാതിക്കാരി കന്യാസ്ത്രീകളോട് പറഞ്ഞു. ലൈംഗിക താത്പര്യത്തിന് വഴങ്ങാത്തതിനാലാണ് പ്രതികാര നടപടിയെന്നാണ് പരാതിക്കാരി പറഞ്ഞത്. എന്നാൽ 13 തവണ ഫ്രാങ്കോ മുളയ്ക്കൽ പീഡിപ്പിച്ചുവെന്ന് കോടതിയിലെത്തിയപ്പോൾ കന്യാസ്ത്രീ മൊഴി നൽകി. പരാതിക്കാരിയുടെ മൊഴി പൂർണാർത്ഥത്തിൽ മുഖവിലയ്‌ക്കെടുക്കാൻ കഴിയില്ലെന്ന് കോടതി പറയുന്നു. ഇരയുടെ മൊഴിയിലെ വസ്തുതകളെ പെരുപ്പിച്ച് കാണിച്ചുവെന്ന് കോടതി ചൂണ്ടിക്കാട്ടുന്നു.\nStory Highlights : Nun rape case- Police are looking into the possibility of an appeal


ഇങ്ങനെയുള്ള ഒരു സാഹചര്യത്തിലാണ് നിക്ഷേപങ്ങൾ വർധിപ്പിക്കാനും സമ്പദ് വ്യവസ്ഥയെ പുനരുജ്ജീവിപ്പിക്കാനുമായി സർക്കാർ നടപടികളുടെ ഒരു പരമ്പര തന്നെ പ്രഖ്യാപിക്കുന്നത്. വിദേശസ്ഥാപന നിക്ഷേപകർ(എഫ്ഐഐ) നൽകേണ്ടിയിരുന്ന ആദായനികുതിക്കുമേലുള്ള അഡീഷണൽ സർചാർജ് വേണ്ടെന്നു വച്ചും സ്റ്റാർട്ടപ്പുകൾക്ക് ചുമത്തിയിരുന്ന എയ്ഞ്ചൽ ടാക്‌സ് ഒഴിവാക്കിക്കൊടുത്തും 70,000 കോടി ബാങ്കുകൾക്കും 20,000 കോടി ഹൗസിങ് ധനസ്ഥാപനങ്ങൾക്കും വായ്‌പയായി നൽകിയുമുള്ള ധനമന്ത്രി നിർമല സീതാരാമന്റെ പ്രഖ്യാപനം ഈയൊരു സാഹചര്യത്തിലാണ് ഉണ്ടായത്. പക്ഷേ, ചോദനക്കുറവിന്റെയും ഭീകരമായ തൊഴിലില്ലായ്‌മയുടെയും പ്രശ്നങ്ങൾ പരിഹരിക്കാനും വളർച്ചത്തോത് കൂട്ടാനുമൊന്നും ഇതുകൊണ്ടാവില്ല.\nവിദേശനിക്ഷേപ ഒഴുക്കിന്മേൽ ഒരു സർചാർജ് ചുമത്തുമെന്ന ബജറ്റ് നിർദേശം വരേണ്ട താമസം, ഇന്ത്യൻ വിപണിയിൽനിന്ന് മൂന്ന് ബില്യൺ ഡോളറും പിൻവലിച്ച് വിദേശസ്ഥാപന നിക്ഷേപകർ നാടുവിട്ടു. അതോടെ സർക്കാരിന് മുട്ടുമടക്കി നികുതി നിർദേശവും പിൻവലിച്ച് പിന്തിരിയേണ്ടിവന്നു. നിർമല സീതാരാമൻ പ്രഖ്യാപിച്ച നടപടികൾ വിദേശ ചുടുപണ നിക്ഷേപകരെയും ബാങ്കുകളെയും സന്തോഷിപ്പിച്ചേക്കാം. പക്ഷേ, ഉൽപ്പാദനശേഷി വികസിപ്പിക്കാനോ തൊഴിലവസരം വർധിപ്പിക്കാനോ തെല്ലും സഹായിക്കില്ല. പലിശനിരക്ക് കുറച്ചുകൊടുക്കുന്നതും ബാങ്കുകൾ വായ്‌പ നൽകുന്നതിനുള്ള നിയന്ത്രണങ്ങൾ എടുത്തുകളയുന്നതും സമ്പദ്‌വ്യവസ്ഥയെ സഹായിക്കില്ല. മറിച്ച്, കടംകയറിയ വൻ ബിസിനസ് ഹൗസുകൾ ഉയർന്ന പലിശയ്‌ക്കെടുത്ത പഴയ കടം വീട്ടാനും കടമെടുത്ത മര്യാദയില്ലാത്ത ഇടപാടുകാർക്ക് പണം ദുരുപയോഗം ചെയ്യാനുമുള്ള അവസരമൊരുക്കിക്കൊടുക്കും.\nജിഡിപി വളർച്ചനിരക്ക് സമ്പദ് വ്യവസ്ഥ\nമാറുന്ന കേരളവും വ്യാപാര വ്യവസായ സമൂഹവും\n‘നമ്മൾ ജനങ്ങൾ' സമരമാകുമ്പോൾ


തോന്ന്യാക്ഷരങ്ങളും നേരംപോക്കുകളും: കുട്ടിക്കാലക്കുസൃതിക്കണ്ണുകൾ\nകുട്ടിക്കാലക്കുസൃതിക്കണ്ണുകൾ ... ഓർമ്മകൾക്ക് എന്റെ കുട്ടിക്കാലത്തെ കുസൃതിക്കണ്ണുകൾ വെക്കുകയാണ്. ദലീൽ (തെളിവ്) ചോദിച്ചാൽ നിങ്ങൾ കുടുങ്ങിയത് തന്നെ. എന്റെ ഭാവനയെ എനിക്കങ്ങിനെ പറിച്ചെടുത്ത് തരാൻ പറ്റില്ലല്ലോ. പേരുകൾ എന്റെ ഗ്രാമത്തിൽ അന്നില്ലാത്തവരുടെതാണ്. ഞാൻ അടക്കം എല്ലാവർക്കും ആ പേരുകൾ ഫി-ഫ്ഫിറ്റ്. നിങ്ങൾ ഞാൻ എന്ന് വിചാരിച്ചു വായിച്ചാൽ പ്രശ്നം തീര്ന്നു. ഇതിൽ ഒന്ന് രണ്ടു സ്ഥിരം കഥാപാത്രങ്ങൾ ഉണ്ടാകും. അത് എന്റെ ആദ്യ ആർടിക്ൾ വായിക്കുമ്പോൾ മനസ്സിലാകും. നാട്ടിലുള്ള ഞായറാഴ്ചകളിൽ ഉച്ച ഭക്ഷണത്തിനും മിക്ക ദിവസങ്ങളിൽ ഡിന്നർ ടേബിളിനു ചുറ്റും ഉമ്മ, നല്ലപാതി, പിന്നെ എന്റെ കുട്ടികൾ - അവരോടു പറഞ്ഞ കഥകളാണ് എഡിറ്റ് ചെയ്ത് ഇവിടെ പറയുന്നത്. പള്ളിയിൽ പോകുമ്പോൾ വഴിക്ക് വെച്ച് എന്റെ ''ബിടൽസി''ലെ കഥാപാത്രങ്ങളെ കണ്ടു പിള്ളേർ എന്നോട് വീട്ടിൽ വന്നു ചെവിയിൽ പറയും - അതാണോ ഉപ്പ ഉദ്ദേശിച്ച 100 ? ഇങ്ങനെ ചോദിച്ചതിനു പിള്ളേർ എന്റെ അടിയും ഒരുപാട് കൊണ്ടിട്ടുണ്ട്. ബാക്കി നാളെ.....\nകുട്ടിക്കാലക്കുസൃതിക്കണ്ണുകൾ ... സ്കൂളിലെ അവധികളൊക്കെ ബഹുരസാണ്. അന്നും ഇന്നും. പണിതരുന്ന അവധി ‘’സേവന വാര’’മായിരുന്നു. ഒക്ടോബർ രണ്ടും പിന്നെ ആറീസവും. നമ്മുടെ എം.കെയുടെ വീട് നില്ക്കുന്ന സ്ഥലത്താണ് കിഴക്ക് പടിഞ്ഞാറായി പൊട്ടിപൊളിയാറായ അധ്യാപക ക്വാട്ടേർസ്. മൈതീൻ മാഷ്, തമ്പാൻ മാഷ്, മുരളീ മാഷ്, പിന്നെ കുറെ ദാസമ്മാർ, സൈനബ ടീച്ചർ, ബീന ടീച്ചർ ....ഇവരൊക്കെ ഈ ഇടുങ്ങിയ ക്വാട്ടേര്സിലാണ് താമസം. സേവനം വാരം കഴിഞ്ഞു ഒന്നൊന്നര മാസം ആയിക്കഴിഞ്ഞാൽ ഇവർക്ക് വിറക് യു.പി.സ്കൂളിന്റെ പിന്നിൽ ഞങ്ങൾ കഷ്ടപ്പെട്ട് ഉണ്ടാക്കിയ പൂന്തോട്ടത്തിന് വേലി നാട്ടിയ ശീമക്കൊന്ന തൂണുകളാണ്. അതിനിടയിൽ വാഴയ്ക്കും പൂചെടിക്കും വെള്ളം നനയ്ക്കലൊക്കെ ഞങ്ങളെ കണ്ണുരുട്ടിയും കമന്റ് പറഞ്ഞും സാറമ്മാർ നിർത്തിച്ചോളും. തൊട്ടു താഴെയുള്ള കിണറ്റിൽ ബക്കറ്റു താഴ്ത്തുമ്പോൾ തന്നെ മൈതീൻ മാഷ് : ''ഇജ്ജൊക്കെ ഈ ബായേം നന്ചിങ്ങാണ്ട് എന്താവാനാ ? ഇവടെ കുടിക്കാൻ തന്നെ ബെള്ളോല്ല ; അന്റെ ഒര് പുഗ്ഗ്ൻ തോട്ടം ബന്ന്ക്ക്ണ്; ഒന്ന് പോയ്ക്കാണ്ടി....'' കൈലി ഉടുത്ത മുരളി മാഷിന്റെ താങ്ങൽ കൂട്ടത്തിലും. പിള്ളേർ, പാവങ്ങൾ, അതോടെ ജല സേചനം നിർത്തും. നനച്ചാൽ ശീമക്കൊന്ന വേരോടും; പിന്നെ അത് പൂന്തോട്ടാകും. പൂക്കും കായ്ക്കും. നട്ട വാഴ കുലക്കും. ഇതൊക്കെ അവർക്കറിയാം. അവരാരും ബയോളജി കാണാത്തോരുമല്ല. ഞങ്ങളുടെ കൂട്ടു കൃഷി നിരുത്സാഹ പെടുത്താനുള്ള പ്രധാന കാരണം വിറക് ക്ഷാമമായിരുന്നെന്നു കുറെ കഴിഞ്ഞാണ് മനസ്സിലായത്. അപ്പോഴേക്കും ഞങ്ങൾ സ്കൂൾ വിട്ടിരിക്കും; ഈ മാഷമ്മാർ പോവുകേം ചെയ്യും. പക്ഷെ ആഗസ്ത് 15നു അങ്ങിനെയൊരു ബണ്ടീംബലീയുമില്ലായിരുന്നു. ദൂരെ നിന്ന് വരുന്ന മാഷമ്മാർക്ക് ഒരു ദിവസം മുമ്പ് നാട്ടിൽ പോകാം. നാട് പിടിക്കാൻ പറ്റാത്തവർക്ക് പെട്ടെന്ന് ചടങ്ങ് തീർത്ത് നീണ്ടു നിവർന്ന് കിടന്നുറങ്ങാം. അതിൽ ബേജാർ മൊത്തം എന്റെ ചില കൂട്ടുകാർക്കായിരുന്നു. അതെന്താണെന്ന് നിങ്ങൾക്ക് പിന്നെ മനസ്സിലായിക്കോളും. ദേശീയ പതാക ഉയർത്തി ഹെഡ്മാഷ് ഒന്നൊന്നര മിന്റ്റ് സംസാരം തുടങ്ങുമ്പോഴേ അസംബ്ലീലൈനിന്ന് രണ്ടു മൂന്നെണ്ണം ‘’ടപ്പോന്ന്’’ ബോധം കേട്ട് വീഴും. മാഷെ പ്രസംഗം കേട്ടാണോ, വെയിൽ കൊണ്ടാണോ അതല്ല രാവിലെ വെറും വയറ്റിൽ വന്നത് കൊണ്ടാണോ - ശുദ്ധ മനസ്സുള്ള ഞങ്ങളുടെ ചിന്ത കാട് കയറും. വീണ പുള്ളി അഞ്ചാറു കൊല്ലം മുമ്പ് അതിന്റെ രഹസ്യം എന്നോട് പറഞ്ഞു. ലീവുള്ള ദിവസം പുള്ളിക്ക് വീട്ടുകാർ ഒരു സ്വൈരം തരില്ലപോലും. വീട്ടിൽ രണ്ടു മൂന്ന് കന്നുകാലികൾ. അതിനു പുല്ലരിയേണ്ടത് ഈ കക്ഷി. സൗകത്തലി (ശരിക്കുള്ള പേര് ''അള്ളാണം'' ഇപ്പോൾ പറയില്ല) എന്നോട് രാവിലെ സുബഹിക്ക്പറഞ്ഞു: ''നമ്മുടെ പ്ലാൻ പൊളിഞ്ഞു അസ്ലമേ .'' ''എന്തേ ...? ഉപ്പാക്ക് അതെങ്ങിനെ അറിഞ്ഞു ? സൌ : കുഞ്ഞമുച്ചാന്റെ ഹോട്ടലിലെ റേഡിയോയാണ് മൊത്തം കുളമാക്കിയത്. സംഭവം മുഴുവൻ എനിക്ക് ഇപ്പോൾ ഓർമ്മയില്ല . ഏകദേശം ഇങ്ങനെ : ആഗസ്റ്റ് 15 തലേദിവസം വലിയ ഒരു സംഭാഷണം അവർ തമ്മിൽ നടന്നു - സൗകതലിയും ഓന്റുപ്പയും. ഉ : അല്ല്രാ, നാളെ സോസോന്ത്രോ അല്ലേ ? 100 (സൌ) : ( കണ്ണിൽ പൊന്നീച്ച പാറി; ബട്ട് , അറിയാത്തത് പോലെ) എന്ത്...സോസോന്ത്രോപ്പാ.... ? ഉ : അപ്പൊ ഇത്ര ചെലബിട്ടിറ്റ് നീ സാലക്കല്ലേ പോന്നത്...? (ചെലവ് മീൻസ് - കൊല്ലത്തിൽ ഒരു വട്ടം സ്റ്റാമ്പിനു കൊടുക്കുന്ന നാലണ/ എട്ടണ) . 100 സൌ : ആ അത്....അത് മറ്റന്നാഉപ്പാ... ഉ : ഓ ...സോസോന്ത്രോ അപ്പോ പട്ളത്ത് ഒര്ന്നാക്ക് നീട്ടിയാ. ഇദ്രാ ...നിന്റെ കർണ്നിപ്പ് എന്റെര്റ്റ് ബേണ്ട്രാ... (എന്നിട്ട് ഒരു കർശന നിര്ദേശം). സാലക്ക് കാൽത്തെ പോമ്പോന്നെ ബട്ടി എടുത്തോ. അകത്ത് നിന്ന് ഉമ്മ: കൊടി പൊന്തിച്ചിറ്റാമ്പോന്നെ ...ബട്ടി എട്ത്തിറ്റ് പായണോo (സൌ വിചാരിച്ചു കാണും ഇതെന്താ 400 മീറ്റർ റിലേ ആണോന്ന് ). ഉമുവ : പയ്യു ഇന്നലേന്നെ കരീന്നെ ഇണ്ട്മ്മാ... മാമ : ബായി ബരാത്തെ ജീമെനാദി ...നിങ്ങക്ക് പുല്ലും അര്ക്കചിയും കൊട്ക്കാൻ കയ്ന്നില്ലാങ്ക് ..ബിറ്റ്ര്റാ ....നിന്റെ ഉപ്പപ്പാ ഇണ്ടാമ്പോ ബൾപ്പ് നൊർച്ചു കാലി ഇണ്ടായിനി ...ഞങ്ങൊ തുന്നില്ലാങ്കു അയ്റ്റീങ്കക്ക് കൊട്ക്കും ... .ജോറെ ഇപ്പൊ ഒരീ സാലെ ... ( സൗകത്തലിക്ക് മാമാന്റെ കഴുത്തിന് പിടിക്കാൻ തോന്നിക്കാണും ) അല്ലടാ സാൻ, സൗകതലി പിന്നെ എന്റെ കൂടെ ''കുട്ടിൻദ്ദാണെ'' കളിക്കാൻ ബോധമല്ലാതെ പിന്നെ എന്താണ് കേടേണ്ടത് ? പടച്ചോൻ നിഷ്കളങ്കരായ കുട്ടികൾക്ക് ഓരോ ഉപായം ഇട്ടു തരുമെന്ന് പറയുന്നത് വെറുതെയല്ല. സ്കൂൾ വിട്ടാൽ മിക്ക അജ-പശു പാലകരുടെയും പ്രധാന കലാപരിപാടിതന്നെ പുല്ലരിയലാണ്. വക്കും വള്ളിയും പൊട്ടിയ ഒരു വട്ടിയും കൊണ്ട് പാവങ്ങൾ സ്കൂൾ വിട്ട ശേഷം ക്രായിക്കൊണ്ട് വരമ്പിൽ ഗ്രാസ്സ് കട്ടിംഗ് നടത്തുന്നത് ഞാൻ ഈ കണ്ണ് കൊണ്ട് കണ്ടിട്ടുണ്ട്. പഠിത്തം 'അലൂല്'' വെച്ച ചേട്ടമ്മാർ കുറേയെണ്ണം സ്കൂളിന്റെ പുറത്തു അസംബ്ലിയും മിടായി വിതരണവും തീരാൻ കാത്തു നിൽക്കുന്നുണ്ടാവും - കൂടെ രണ്ടു കുഞ്ഞിക്കത്തി പ്ലസ് ബട്ടി. അതിനിടയിലും ചിലർ ചാടും. ( ഉപ്പ, ഉമ്മ, ഇഞ്ഞ ,ഇച്ച, മൂത്ത, എളെപ്പ ഇത്യാദികളുടെ അടി കൊണ്ട് പുറം തഴമ്പിച്ച് ഇതിലും കൂടുതൽ വരാനില്ലെന്ന് സ്വയം തിരിച്ചറിഞ്ഞവരായിരിക്കും ആ ചാട്ടക്കാർ. ) ആഗസ്റ്റ് 15, ജനുവരി 1, ഓണം 10 നാൾ ...ഇതൊക്കെ ഈ മിസ്കീനുകൾക്ക് ഫുൾഡേ ഡ്യൂട്ടി പുല്ലരിയലാണ്. ആഗസ്റ്റ് പതിനഞ്ചിനെങ്കിലും സമാധാനമായി ഒന്ന് ഒരുങ്ങി കളിക്കാനാണ് പോ ലും ഈ മൂന്ന് പഹയമാർ വ്യാജ-ബോധം കെടൽ നാടകം നടത്തുന്നത്. ( ഇതിപ്പോൾ എഴുതിയത് കൊണ്ട് എന്റെ കാര്യം എന്തോ ഏതോ...? ജില്ലയ്ക്ക് പുറത്ത് ഒരു ഫ്ലാറ്റിനു അഡ്വാൻസ് കൊടുക്കാൻ തോന്നിച്ച പടച്ചവനു സർവ്വ സ്തുതിയും.) **********************************************************\nPosted by Sanshine at 11:22 PM


യൂറോപ്യൻ ക്ളോസറ്റിൽ യുവാവ് നാടൻ രീതി പ്രയോഗിച്ചു ; ക്ളോസറ്റ് തകർന്ന് യുവാവിന് ഗുരുതര പരിക്ക് | Chanakya News\nHome WORLD യൂറോപ്യൻ ക്ളോസറ്റിൽ യുവാവ് നാടൻ രീതി പ്രയോഗിച്ചു ; ക്ളോസറ്റ് തകർന്ന് യുവാവിന് ഗുരുതര...\nയൂറോപ്യൻ ക്ളോസറ്റിൽ യുവാവ് നാടൻ രീതി പ്രയോഗിച്ചു ; ക്ളോസറ്റ് തകർന്ന് യുവാവിന് ഗുരുതര പരിക്ക്\nടോയ്‌ലെറ്റിൽ പോകാൻ മുട്ടിയതിനെ തുടർന്ന് ലീ എന്ന ചൈനീസ് പൗരൻ അദ്ദേഹം താമസിച്ചിരുന്ന ഹോട്ടലിന്റെ അറ്റാച്ചഡ് ബാത്റൂമിൽ കയറുക യായിരുന്നു. എന്നാൽ അദ്ദേഹത്തിന് യൂറോപ്യൻ ടോയ്ലറ്റ് ഉപയോഗിച്ച് പരിചയം ഇല്ലാതിരുന്നതിനാൽ നാടൻ ടോയിലെറ്റിൽ ഇരിക്കുന്ന രീതിയിൽ ആയിരുന്നു അദ്ദേഹം ഇരുന്നത്. എന്നാൽ കാര്യസാധ്യം നടത്തി കൊണ്ടിരുന്നപ്പോൾ ഉഗ്ര സ്ഫോടന ശബ്ദത്തോടെ കമ്മോഡ് തകർന്നുവീഴുകയായിരുന്നു. അതിനോടൊപ്പം തന്നെ അദ്ദേഹവും നിലത്തു വീഴുകയും പൊട്ടിയ സിറാമിക്കിന്റെ മൂർച്ചയുള്ള ഭാഗങ്ങൾ അദ്ദേഹത്തിന്റെ ആസനത്തിൽ തുളച്ചു കയറുകയും ചെയ്തു. 20 സ്റ്റിച്ചുകൾ ഇടേണ്ടിയുംവന്നു. ചൈനയുടെ വടക്കൻ പ്രദേശികമായ തായ്യുവാനൈൽ ഡാഷാങ് ഹോട്ടലിലാണ് ഇത്തരമൊരു സംഭവം നടന്നത്. സംഭവത്തെ തുടർന്ന് ക്ഷീണിതനായ അദ്ദേഹം എണീറ്റ് ഫോണിന് അടുത്തേക്ക് പോവുകയും റിസപ്ഷനിൽ വിളിച്ച് കാര്യം പറയുകയായിരുന്നു. തുടർന്ന് അവർ അദ്ദേഹത്തെ ഹോസ്പിറ്റലിൽ എത്തിക്കുകയായിരുന്നു.\nപലവട്ടമായി അദ്ദേഹം ഹോട്ടൽ അധികൃതരോട് ക്ഷമ ചോദിക്കുകയും ആശുപത്രിയുടെ ചികിത്സാ ചെലവുകൾ ഹോട്ടൽ അധികൃതർ നൽകുമെന്ന് കരുതുകയും ചെയ്തിരുന്നു. എന്നാൽ അദ്ദേഹത്തിന്റെ വായിൽ നിന്നും വീണ ഒരു കാര്യത്തോടെ ഹോട്ടൽ അധികൃതരും അദ്ദേഹത്തിന് നേരെ തിരിയുകയായിരുന്നു. താൻ സാധാരണ നാടൻ ടോയ്‌ലറ്റിൽ ഇരിക്കുന്നതുപോലെ കുന്തിച്ചു കൊണ്ടാണ് ഇരുന്നതെന്ന് അധികൃതരോട് പറയുകയായിരുന്നു. ഹോട്ടൽ അധികൃതർ നേരെ വിപരീതമായി തിരിയുകയും അദ്ദേഹത്തിന്റെ ചികിത്സാചെലവുകൾ വഹിക്കില്ലന്ന് പറയുകയുണ്ടായി. തന്നെയല്ല നേരെ അല്ലാത്ത രീതിയിൽ തങ്ങളുടെ ടോയ്‌ലറ്റിൽ ഇരിക്കുകയും കമ്മോഡ് തകർക്കുകയും ചെയ്തതിന്റെ നഷ്ടപരിഹാരം കൂടി അങ്ങോട്ട് നൽകണമെന്ന് ഹോട്ടൽ അധികൃതർ പറഞ്ഞു.\nകമ്മോഡിൽ ഷൂസിന്റെ പാടുകൾ ഉണ്ടെന്നും ഹോട്ടൽ അധികൃതർ ചൂണ്ടികാട്ടി. സംഗതി തിരിഞ്ഞു പോയതിനെ തുടർന്ന് അങ്ങനെയൊന്നും പറഞ്ഞിട്ടില്ലെന്നുള്ള വാദം ലീ ഉയർത്തുകയും ഉണ്ടായി. തന്റെ ചിലവുകൾ വഹിക്കുകയും തനിക്ക് നഷ്ടപരിഹാരം നൽകേണ്ട കടമയും ഹോട്ടൽ അധികൃതർക്കുണ്ടെന്നുള്ള വാദത്തിൽ തന്നെ ഉറച്ചു നിൽക്കുകയാണ് ഇപ്പോഴും ലീ.


പെണ്‍വാണിഭം: അറസ്റ്റിലായ അഞ്ചംഗ സംഘത്തിൽ സിനിമാ നടിയും - News Of Kerala\nപെണ്‍വാണിഭം: അറസ്റ്റിലായ അഞ്ചംഗ സംഘത്തിൽ സിനിമാ നടിയും\nമൂവാറ്റുപുഴ: വാഴക്കുളം, കദളിക്കാട് മേഖലകളിൽ വാടകവീടുകൾ കേന്ദ്രീകരിച്ച് പ്രവർത്തിച്ചു വന്ന പെൺവാണിഭ സംഘത്തെ പോലീസ് അറസ്റ്റ് ചെയ്തു. സിനിമാണ്ടി അടക്കം അഞ്ച് പേരാണ് അറസ്റ്റിലായത്. നടിക്ക് പുറമെ രണ്ട് നടത്തിപ്പുകാരേയും രണ്ട് ഇടപാടുകാരെയുമാണ് ശനിയാഴ്ച ഉച്ചയോടെ മൂവാറ്റുപുഴ സി.ഐയുടെ നേതൃത്വത്തിൽ അറസ്റ്റ് ചെയ്തത്.\nവീരപുത്രൻ, ഹാപ്പി ജേർണി തുടങ്ങിയ ചലച്ചിത്രങ്ങളിൽ ചെറിയ റോളുകളിൽ അഭിനയിച്ച പാലക്കാട് കെ.എസ്.ആർ.ടി.സി. ബസ് സ്റ്റേഷന് സമീപം താമസിക്കുന്ന മലപ്പുറം കാളികാവ് സ്വദേശിനി അമല (34), നടത്തിപ്പുകാരായ തൊടുപുഴ തെക്കുംഭാഗം കൊച്ചുപടിഞ്ഞാറേക്കര മോഹനൻ (53), സഹായി പാറപ്പുഴ വാഴത്തറവേലയിൽ ബാബു (34), ഇടപാടുകാരായ കരിമണ്ണൂർ മുളപുറം മഞ്ഞുമറ്റത്തിൽ അജിസ് (29), മുളപുറം ഈന്തുങ്കൽ ജിത്തു ജോയി (33) എന്നിവരാണ് അറസ്റ്റിലായത്.\n8000-ത്തോളം രൂപ, പെൺവാണിഭവുമായി ബന്ധപ്പെട്ട രജിസ്റ്റർ, ബാങ്കിലെ നിക്ഷേപ വിവരങ്ങൾ എന്നിവ കണ്ടെടുത്തു. മൂവാറ്റുപുഴ ഡിവൈ.എസ്.പി. ബിജുമോന് ലഭിച്ച വിവരത്തെ തുടർന്ന് ആറു മാസമായി സംഘം പോലീസ് നിരീക്ഷണത്തിലായിരുന്നു. മൂവാറ്റുപുഴ എസ്ഐ ആയിരുന്ന എ. അനൂപിന്റെ നേതൃത്വത്തിൽ നടത്തിയ അന്വേഷണം സംഘത്തിന്റെ അറസ്റ്റിലേക്കെത്തുന്ന ഘട്ടത്തിലെത്തിയപ്പോഴേക്കും വാടക വീട് മാറി. ഇതിനിടയിലാണ് എസ്ഐ മാറിയത്.\nമൂവാറ്റുപുഴ കിഴക്കേക്കര, വാളകം, തൊടുപുഴ നാലുവരി പാത എന്നിവിടങ്ങളിൽ സംഘം താമസിച്ച് ഇടപാട് നടത്തിയിരുന്നു. വടക്കേ ഇന്ത്യക്കാർ അടക്കമുള്ള യുവതികളെ കൊണ്ടുവന്നായിരുന്നു ഇടപാടുകൾ. 2000 മുതൽ 25,000 രൂപ വരെയാണ് ഇടപാടുകാരിൽ നിന്ന് ഈടാക്കിയിരുന്നത്.\nഇടപാടുകാരുടെ ബൈക്കും കാറും പോലീസ് കസ്റ്റഡിയിൽ എടുത്തു. കഴിഞ്ഞ 20-നാണ് പിടിയിലായ യുവതി സംഘത്തിൽ ചേരുന്നത്. ഇതിന് മുമ്പ് ഇവിടെയുണ്ടായിരുന്ന യുവതികളുടെ കണക്കുകളും രജിസ്റ്ററിലുണ്ട്. മൂന്നാഴ്ച മുമ്പാണ് ഇവർ തെക്കുംമലയിലെ വീട് വാടകയ്ക്കെടുത്തത്.


ഹോട്ടലിലെ സെപ്റ്റിക് ടാങ്ക് വൃത്തിയാക്കാനിറങ്ങിയ ഏഴ് തൊഴിലാളികൾ മരിച്ചു | vadodara\nഹോട്ടലിലെ സെപ്റ്റിക് ടാങ്ക് വൃത്തിയാക്കാനിറങ്ങിയ ഏഴ് തൊഴിലാളികൾ മരിച്ചു\nഅഹമ്മദാബാദ്: സുരക്ഷാ മുൻകരുതലൊന്നുമില്ലാതെ ഹോട്ടലിലെ സെപ്റ്റിക് ടാങ്ക് വൃത്തിയാക്കാനിറങ്ങിയ ഏഴ് തൊഴിലാളികൾ ശ്വാസംമുട്ടി മരിച്ചു. വഡോദരയിൽനിന്ന് മുപ്പത് കിലോമീറ്റർ അകലെ ദാഭോയിയിലെ ഫരാടികി ഗ്രാമത്തിലാണ് ദുരന്തം.\nവെള്ളിയാഴ്ച രാത്രി ദർശൻ ഹോട്ടലിലെ സെപ്റ്റിക് ടാങ്കും അഴുക്കുചാലും വൃത്തിയാക്കാൻ ഉടമ ഹസൻ അബ്ബാസ് ബൊറാനിയ സമീപത്തെ തുവാവി ഗ്രാമത്തിലെ നാല് തൂപ്പുകാരെ വിളിക്കുകയായിരുന്നു. ആദ്യത്തെയാൾ ടാങ്കിലിറങ്ങിയപ്പോൾത്തന്നെ ബോധരഹിതനായി. ഇയാളെ പുറത്തെടുക്കാൻ മറ്റു മൂന്നുപേരും പിന്നാലെയിറങ്ങി. ഹോട്ടലിലെ മൂന്നുജോലിക്കാരും ഒപ്പമിറങ്ങി. എല്ലാവരും ശുദ്ധവായു കിട്ടാതെ മരിച്ചു. ഇതോടെ ഉടമ ഹോട്ടൽ പൂട്ടി ഒളിവിൽപ്പോയി. ശനിയാഴ്ച ഇയാളെ അറസ്റ്റ് ചെയ്തു.\nസൂറത്ത്, ഭറൂച്ച് എന്നിവിടങ്ങളിൽ നിന്നുള്ളവരാണ് ഹോട്ടൽ തൊഴിലാളികൾ. അശോക് ഹരിജാൻ (45), മകൻ ഹിതേഷ് ഹരിജാൻ (23), മഹേഷ് ഹരിജാൻ (25), മഹേഷ് പനവാദിയ (46) എന്നിവരാണ് മരിച്ച തൂപ്പുകാർ. മഹേഷ് പനവാദിയയാണ് ആദ്യം ടാങ്കിലിറങ്ങിയത്. പിന്നാലെ അശോക് ഇറങ്ങി. അഗ്നിശമന സേന മൂന്നുമണിക്കൂർ പണിപ്പെട്ടാണ് മൃതദേഹങ്ങൾ പുറത്തെടുത്തത്.\nദളിത് സമുദായങ്ങളാണ് ഗുജറാത്തിൽ പരമ്പരാഗതമായി തൂപ്പുജോലി ചെയ്യുന്നത്. ഇവരെ സുരക്ഷാ സംവിധാനങ്ങളില്ലാതെ അഴുക്കുചാലുകളും സെപ്റ്റിക് ടാങ്കുകളും വൃത്തിയാക്കാൻ ഇറക്കുന്നത് പതിവാണ്. നഗരസഭകളിലെ കരാറുകാർ തന്നെ ഇങ്ങനെ ചെയ്യിക്കുന്നു. മരിച്ചവരുടെ ആശ്രിതർക്ക് നാലുലക്ഷം രൂപ വീതം ധനസഹായം നൽകുമെന്ന് മുഖ്യമന്ത്രി വിജയ് രൂപാണി അറിയിച്ചു.\ncontent highlights:7die while cleaning septic tank in hotel\nബൈക്കില് യാത്ര ചെയ്ത കുടുംബത്തെ പുള്ളിപ്പുലി ആക്രമിച്ചു;4മാസം പ്രായമായ കു‍ഞ്ഞിനെ കടിച്ചെടുത്തു\nബറോഡ എങ്ങനെ കൊയിലാണ്ടിക്കാരുടെ രണ്ടാം വീടായി?


ചെങ്ങന്നൂര് ഉപതെരഞ്ഞെടുപ്പില് മൂന്നു മുന്നണികളും സ്ഥാനാര്‍ത്ഥികളെ പ്രഖ്യാപിച്ചു | VygaNews\nചെങ്ങന്നൂര് ഉപതെരഞ്ഞെടുപ്പില് മൂന്നു മുന്നണികളും സ്ഥാനാര്‍ത്ഥികളെ പ്രഖ്യാപിച്ചു\nആലപ്പുഴ: ചെങ്ങന്നൂര് ഉപതെരഞ്ഞെടുപ്പില് മൂന്ന് മുന്നണികളും തങ്ങളുടെ സ്ഥാനാര്‍ഥികളെ പ്രഖ്യാപിച്ചു. യു.ഡി.എഫ് സ്ഥാനാര്‍ത്ഥിയായി അഡ്വ. ഡി....\nആലപ്പുഴ: ചെങ്ങന്നൂര് ഉപതെരഞ്ഞെടുപ്പില് മൂന്ന് മുന്നണികളും തങ്ങളുടെ സ്ഥാനാര്‍ഥികളെ പ്രഖ്യാപിച്ചു. യു.ഡി.എഫ് സ്ഥാനാര്‍ത്ഥിയായി അഡ്വ. ഡി.വിജയകുമാര്, എല്.ഡി.എഫ് സ്ഥാനാര്‍ത്ഥിയായി സജി ചെറിയാന്, എന്.ഡി.എ സ്ഥാനാര്‍ത്ഥിയായി പി.എസ്. ശ്രീധരന്‍പിള്ള എന്നിവരാണ് മത്സരരംഗത്തുള്ളത്.\nഇതോടെ കേരളം വീണ്ടുമൊരു ഉപതെരഞ്ഞെടുപ്പ് ചൂടിലേക്ക് കടക്കുകയാണ്. സിറ്റിംഗ് എം.എല്.എ രാമചന്ദ്രന് നായരുടെ മരണത്തോടെയാണ് ഇവിടെ വീണ്ടും തെരഞ്ഞെടുപ്പിന് സാധ്യതയുണ്ടായത്. 2016ല് ശക്തമായ ത്രികോണമത്സരം നടന്ന മണ്ഡലമാണ് ഇവിടം. അതിനാല് തന്നെ ഏറ്റവും മികച്ച സ്ഥാനാര്‍ഥികളെയാണ് മൂന്ന് മുന്നണികളും ഇവിടെ മത്സരത്തിനിറക്കുന്നത്.\nഇന്നലെ രാത്രി 11 മണിയോടെയാണ് ഡി.വിജയകുമാറിനെ യുഡിഎഫ് സ്ഥാനാര്‍ത്ഥിയായി തീരുമാനിച്ചത്. അയ്യപ്പ സേവാ സംഘം ദേശീയ വൈസ് പ്രസിഡന്റ് കൂടിയായ വിജയകുമാര് സ്ഥാനാര്‍ത്ഥിയാകുന്നതോടെ ഹൈന്ദവ വോട്ടുകള് തങ്ങള്‍ക്കനുകൂലമാക്കാന് കഴിയുമെന്നാണ് കോണ്‍ഗ്രസിന്റെ പ്രതീക്ഷ.\nതെരഞ്ഞെടുപ്പ് പ്രവര്‍ത്തനങ്ങള് തുടക്കം കുറിക്കാന് ഉമ്മന്‍ചാണ്ടിയും രമേശ് ചെന്നിത്തലയും എം.എം. ഹസ്സനും ഇന്ന് ചെങ്ങന്നൂരിലെത്തും. ഉച്ചക്ക്3മണിക്ക് ചേരുന്ന യോഗത്തില് തെരഞ്ഞെടുപ്പ് പ്രവര്‍ത്തനങ്ങള്‍ക്ക് തുടക്കം കുറിക്കും.\nശ്രീധരന്‍പ്പിള്ളയെ രംഗത്തിറക്കി കൊണ്ട് ബി.ജെ.പിയാണ് ചെങ്ങന്നൂരില് തെരഞ്ഞെടുപ്പ് പ്രവര്‍ത്തനങ്ങള്‍ക്ക് ആദ്യം തുടക്കം കുറിച്ചത്. പിന്നാലെ സജി ചെറിയാനിലൂടെ മണ്ഡലം പിടിക്കാന് എല്‍ഡിഎഫും രംഗത്തെത്തുകയായിരുന്നു.\nVygaNews: ചെങ്ങന്നൂര് ഉപതെരഞ്ഞെടുപ്പില് മൂന്നു മുന്നണികളും സ്ഥാനാര്‍ത്ഥികളെ പ്രഖ്യാപിച്ചു


Read all Latest Updates on and about Pettimudi tragedy\nSat Oct 24 2020 15:15:10 GMT+0530 (India Standard Time)\nHome > Pettimudi tragedy\nYou Searched For "Pettimudi tragedy"\nപെട്ടിമുടി ദുരന്തം: പിണറായി സര്‍ക്കാര് തോട്ടം തൊഴിലാളികളെ വഞ്ചിച്ചു- എസ് ഡിപിഐ\n20 Sep 2020 12:54 PM GMT\nതിരുവനന്തപുരം: ഇടുക്കി രാജമലയ്ക്കു സമീപം പെട്ടിമുടിയില് മണ്ണിടിച്ചിലില് മരണപ്പെട്ടവരുടെ ആശ്രിതര്‍ക്ക് സര്‍ക്കാര് പ്രഖ്യാപിച്ച അഞ്ചു ലക്ഷം രൂപ ധനസഹായ...\nപെട്ടിമുടി ദുരന്തത്തിലെ നാശനഷ്ടവും പുനരധിവാസവും; പ്രത്യേകസംഘം റിപോര്‍ട്ട് സമര്‍പ്പിച്ചു\n4 Sep 2020 6:35 PM GMT\nസര്‍ക്കാരിന്റെ നിര്‍ദേശപ്രകാരം നാശനഷ്ടങ്ങളുടെ അടിസ്ഥാന വിവരശേഖരണം, മരണമടഞ്ഞവരുടെ വിവരശേഖരണം, അനന്തരാവകാശികളെ കണ്ടെത്തല്, ധനസഹായവിതരണം വേഗത്തിലാക്കല്, പുനരധിവാസ നടപടികള് തുടങ്ങിയ ജോലികള്‍ക്കാണ് 12 ജീവനക്കാരെ പെട്ടിമുടിയില് നിയോഗിച്ചത്.\nപെട്ടിമുടി ദുരന്തം: ഇന്ന് ആരെയും കണ്ടെത്തിയില്ല; മേഖലയില് കടുവയുടെ സാന്നിധ്യം\n22 Aug 2020 4:33 PM GMT\nപെട്ടിമുടി ദുരന്തത്തിന്റെ സ്ഥിതിഗതികള് വിലയിരുത്താന് നാളെ മൂന്നാറില് പ്രത്യേക യോഗം ചേരും. ദുരന്തം നടന്ന പ്രദേശത്ത് മണ്ണുനീക്കം ചെയ്ത് വന്നിരുന്ന പരിശോധനയും ഇതിനകം പൂര്‍ത്തിയായി.\nപെട്ടിമുടി ദുരന്തം: നാശനഷ്ടങ്ങള് കണക്കാക്കാനും പുനരധിവാസം ഉറപ്പാക്കാനും പ്രത്യക സംഘം\n21 Aug 2020 3:16 PM GMT\nമൂന്നാര് സ്പെഷ്യല് തഹസില്‍ദാര് ബിനു ജോസഫ് നേതൃത്വം നല്‍കുന്ന 13 അംഗ ടീമിനാണ് ചുമതല\nപെട്ടിമുടി ദുരന്തം: ഇന്ന് കണ്ടെടുത്തത് ഗര്‍ഭിണിയുടേതടക്കം മൂന്ന് മൃതദേഹങ്ങള്, മരണസംഖ്യ 65 ആയി\n20 Aug 2020 2:11 PM GMT\nദുരന്തത്തില് അകപ്പെട്ട അഞ്ചുപേരെ കൂടി ഇനി കണ്ടെത്താനുണ്ട്. ദുരന്തഭൂമിക്ക് സമീപത്തുനിന്നും കിലോമീറ്ററോളം ദുരത്തുള്ള ഭൂതക്കുഴി ഭാഗത്തുനിന്നാണ് രണ്ട് മൃതദേഹങ്ങള് കണ്ടെടുത്തത്.\nപെട്ടിമുടി ദുരന്തം: ഒരു മൃതദേഹം കൂടി കണ്ടെത്തി; മരണസംഖ്യ 63 ആയി\n20 Aug 2020 9:25 AM GMT\nദുരന്തമുണ്ടായ സ്ഥലത്തുനിന്ന് 14 കിലോമീറ്റര് അകലെ പൂതക്കുഴി എന്ന സ്ഥലത്തുനിന്നുമാണ് മൃതദേഹം ലഭിച്ചത്.\nപെട്ടിമുടിയില് ഒരു മൃതദേഹം കൂടി കണ്ടെടുത്തു; ഇനി കണ്ടത്താനുള്ളത് ഏഴ് പേരെ\n20 Aug 2020 8:07 AM GMT\nപെട്ടിമുടിയില് നിന്ന് 14 കിലോമീറ്റര് അകലെയുള്ള പുഴയോരത്ത് നിന്നാണ് മൃതദേഹം കണ്ടെടുത്തത്.\nപെട്ടിമുടി ദുരന്തം: ഒരു മൃതദേഹം കൂടി കണ്ടെടുത്തു; മരണസംഖ്യ 62 ആയി\nതുടര്‍ച്ചയായ 13ാം ദിവസമാണ് പെട്ടിമുടിയില് തിരച്ചില് നടത്തുന്നത്. ദുരന്തഭൂമിയില്‍നിന്നും വലിയ തോതില് മണ്ണ് വന്നടിഞ്ഞ ഗ്രാവല് ബങ്ക് കേന്ദ്രീകരിച്ചായിരുന്നു ഇന്നും തിരച്ചില് ജോലികള് നടന്നത്.\nപെട്ടിമുടി ദുരന്തം: ഒരു കുട്ടിയുടെ അടക്കം മൂന്ന് മൃതദേഹങ്ങള് കൂടി കണ്ടെത്തി; മരണസംഖ്യ 61 ആയി\n18 Aug 2020 8:48 AM GMT\nഭാരത് രാജിന്റെ മകന് അശ്വന്ത് രാജ് (6), അനന്തശെല്‍വം (57) എന്നിവരാണ് മരണപ്പെട്ടതെന്ന് സ്ഥിരീകരിച്ചിട്ടുണ്ട്. മൂന്നാമത്തെ മൃതദേഹം തിരിച്ചറിയാനുള്ള ശ്രമങ്ങള് നടക്കുകയാണ്.\nപുഴയില് നോക്കി നില്‍ക്കുന്ന നായയെ കണ്ട് സംശയം തോന്നിയ ഉദ്യോഗസ്ഥര് ആ പ്രദേശത്ത് തിരച്ചില് നടത്തിയതോടെയാണ് കുട്ടിയെ കണ്ടെത്തിയത്.\nപെട്ടിമുടി ദുരന്തം: ഒരു കുട്ടിയുടെ മൃതദേഹം കൂടി കണ്ടെത്തി; മരണം 56 ആയി\n14 Aug 2020 6:16 AM GMT\nഇത്രയും ദിവസം പഴക്കമുള്ളതിനാല് മൃതദേഹം ഇതുവരെ തിരിഞ്ഞറിഞ്ഞിട്ടില്ല. ഇതിനുള്ള ശ്രമങ്ങള് പുരോഗമിക്കുകയാണ്.\nആ ദുരന്തത്തില് നിന്ന് രക്ഷപ്പെട്ടത് അത്ഭുതകരം; പെട്ടിമുടിയിലെ ദുരന്തത്തില് നിന്ന് രക്ഷപ്പെട്ടവര് പറയുന്നു....\nഒരു വലിയ മഴവെള്ളപാച്ചിലില് ഒരുപാട് ജീവനുകള് ഒറ്റരാത്രിക്കൊണ്ട് മണ്ണിനടിയില് അകപ്പെട്ടപ്പോള് അത്ഭുതകരമായ ചില രക്ഷപ്പെടലുകള്‍ക്ക് ഈ മണ്ണും സാക്ഷ്യം വഹിച്ചു.\nപെട്ടിമുടിയിലെ തെരച്ചില് കൊവിഡ് മാനദണ്ഡം പാലിച്ച്: ജില്ലാ കലക്ടര്\n12 Aug 2020 2:02 PM GMT\nഇതുവരെ നടത്തിയ ടെസ്റ്റില് രണ്ടു പേര്‍ക്ക് കൊവിഡ് പോസിറ്റീവ് ആയിട്ടുണ്ട്. ഫയര് ഫോഴ്‌സിലെ ഒരു ജീവനക്കാരനും മീഡിയയുമായി ബന്ധപ്പെട്ട ഒരാള്‍ക്കുമാണ് പോസിറ്റീവ് ആയത്. പോസിറ്റീവ് ആയവരുമായി സമ്പര്‍ക്കമുള്ളവരെ ക്വാറന്റീനിലാക്കുകയും ചെയ്തിട്ടുണ്ട്.\nരാജമല പെട്ടിമുടി ദുരന്തത്തില്‍പ്പെട്ടവര്‍ക്കും പത്തുലക്ഷം രൂപ നഷ്ടപരിഹാരം നല്‍കണം. കരിപ്പൂര് ദുരന്തത്തില്‍പ്പെട്ടവര്‍ക്ക് പത്ത് ലക്ഷം രൂപ ധനസഹായം പ്രഖ്യാപിച്ച സാഹചര്യത്തില് ഇവിടെയും പത്ത് ലക്ഷം രൂപ പ്രഖ്യാപിക്കണമെന്നും രാജമല സന്ദര്‍ശനത്തിന് പുറപ്പെടും മുമ്പ് മൂന്നാറില് മാധ്യമപ്രവര്‍ത്തകരോട് അദ്ദേഹം പറഞ്ഞു.


മഹാമാരി പെരുകുന്നു! ലോകത്തെ കോവിഡ് ബാധിതരുടെ എണ്ണം ഒരു കോടിയിലേക്ക്; ഇന്ത്യയില് 24 മണിക്കൂറില് 18,552 പേര്‍ക്ക് കോവിഡ്; 384 പേര് മരിച്ചു - Rashtradeepika : Rashtradeepika\nമഹാമാരി പെരുകുന്നു! ലോകത്തെ കോവിഡ് ബാധിതരുടെ എണ്ണം ഒരു കോടിയിലേക്ക്; ഇന്ത്യയില് 24 മണിക്കൂറില് 18,552 പേര്‍ക്ക് കോവിഡ്; 384 പേര് മരിച്ചു\nന്യൂഡൽഹി: രാജ്യത്ത് കഴിഞ്ഞ 24 മണിക്കൂറിനിടെ 18,552 പേർക്ക് കോവിഡ് 19 സ്ഥിരീകരിച്ചു. രാജ്യത്തെ ഏറ്റവും ഉയർന്ന പ്രതിദിന കണക്കാണിത്. ഇതോടെ രാജ്യത്ത് കോവിഡ് രോഗികളുടെ എണ്ണം 5,08,953 ആയി. ഇതിൽ 1,97,387 പേർ വിവിധ സംസ്ഥാനങ്ങളിലായി ചികിത്സയിൽ കഴിയുന്നുണ്ട്. കോവിഡ് സ്ഥിരീകരിച്ചവരിൽ 2,95,881 പേർക്ക് രോഗം ഭേദമായി.\n24 മണിക്കൂറിനിടെ രാജ്യത്ത് 384 പേർക്കാണ് കോവിഡ് മൂലം ജീവൻ നഷ്ടമായത്. ഇതോടെ രാജ്യത്ത് കോവിഡ് മരണം 15,685 ആയി ഉയർന്നു. രാജ്യത്ത് മഹാരാഷ്ട്ര, ഡൽഹി, തമിഴ്നാട്, ഗുജറാത്ത് തുടങ്ങിയ സംസ്ഥാനങ്ങളിലാണ് കോവിഡ് കേസുകൾ കൂടുതൽ റിപ്പോർട്ട് ചെയ്തിരിക്കുന്നത്.\nലോകത്തെ കോവിഡ് ബാധിതരുടെ എണ്ണം ഒരു കോടിയിലേക്ക് അടുക്കുന്നു. നിലവിൽ 99,10,068 ആഗോള വ്യാപകമായി കോവിഡ് ബാധിച്ചിട്ടുള്ളത്. ലോകത്താകെ കോവിഡ് ബാധിച്ച് മരിച്ചവരുടെ എണ്ണം അഞ്ചു ലക്ഷത്തിലേക്ക അടുക്കുന്നുവെന്നതും ആശങ്ക വർധിപ്പിക്കുന്നു.\nഇതുവരെ 4,96,845 പേരാണ് കോവിഡ് ബാധിച്ച് മരണത്തിനു കീഴടങ്ങിയത്. ജോണ്‍സ് ഹോപ്കിൻസ് സർവകലാശാലയുടെ ഒൗദ്യോഗിക കണക്കുകൾ പ്രകാരമാണിത്. 53,57,233 പേർക്കാണ് ഇതുവരെ കോവിഡിൽ നിന്ന് രോഗമുക്തി നേടാനായത്.


Astrology | ജോലി സമ്മർദ്ദം വർദ്ധിക്കും; സഹോദരങ്ങൾക്ക് സാമ്പത്തിക സഹായം ആവശ്യമായി വന്നേക്കാം; ഇന്നത്തെ ദിവസഫലം – News18 Malayalam\nHome » photogallery » life » KNOW THE ASTROLOGICAL PREDICTION FOR 9TH MARCH 2022 SAR GH\nAstrology | ജോലി സമ്മർദ്ദം വർദ്ധിക്കും; സഹോദരങ്ങൾക്ക് സാമ്പത്തിക സഹായം ആവശ്യമായി വന്നേക്കാം; ഇന്നത്തെ ദിവസഫലം\nതയ്യാറാക്കിയത്: പൂജ ചന്ദ്ര ( സിത്താര- ദി വെല്‍നസ്സ് സ്റ്റുഡിയോ സ്ഥാപക) www.citaaraa.com. വിവിധ രാശികളില് ജനിച്ചവരുടെ 2022 മാര്‍ച്ച് ഒൻപതിലെ ദിവസഫലം അറിയാം.\n| March 09, 2022, 06:24 IST\nഏരീസ് (Arise - മേടം രാശി): മാര്‍ച്ച് 21നും ഏപ്രില് 19നും ഇടയില് ജനിച്ചവര് നിങ്ങളുടെ ചുറ്റുമുള്ള ആളുകൾക്ക് നിങ്ങളുടെ സഹായം ആവശ്യമായി വന്നേക്കാം. നിലവിൽ നിങ്ങൾക്ക് മറ്റാരോടെങ്കിലും സാമ്പത്തിക സഹായം തേടേണ്ട സാഹചര്യമില്ല. നിങ്ങൾക്ക് താത്പര്യമുള്ള മേഖലയിലായിരിക്കില്ല ഇപ്പോൾ നിങ്ങൾ പ്രവർത്തിക്കുന്നത്. എന്നാൽ അതിനായുള്ള ശ്രമങ്ങൾ തുടരുക. ഭാഗ്യ ചിഹ്നം - ഒരു തേങ്ങ\nടോറസ് (Taurus - ഇടവം രാശി): ഏപ്രില് 20നും മെയ് 20നും ഇടയില് ജനിച്ചവര് തൊഴിൽസംബന്ധമായ ഒരു യാത്ര പ്രതിഫലദായകമായി മാറിയേക്കാം. നിങ്ങളുടെ സമ്മതമില്ലാതെ മാതാപിതാക്കൾ നിങ്ങളെ എന്തെങ്കിലും കാര്യങ്ങൾക്ക് വേണ്ടി പ്രേരിപ്പിച്ചേക്കാം. പുറത്ത് നിന്നുള്ള ഉപദേശങ്ങൾ ചെവിക്കൊള്ളണമെന്നില്ല. ഭാഗ്യ ചിഹ്നം - റോസാച്ചെടികൾ നിറഞ്ഞ ഒരു പൂന്തോട്ടം\nജെമിനി (Gemini - മിഥുനം രാശി): മെയ് 21നും ജൂണ് 21നും ഇടയില് ജനിച്ചവര് നിങ്ങളുടെ അടുത്തെത്തിയ ഒരു അവസരം തട്ടിക്കളയാൻ സാധ്യതയുണ്ട്. നിങ്ങളുടെ ആത്മാർത്ഥ സുഹൃത്തിന്റെ വിടവ് അനുഭവപ്പെടാൻ സാധ്യതയുണ്ട്. എന്നാൽ നിങ്ങളെ തേടി ഒരു സർപ്രൈസ് എത്തിച്ചേരും. ഭാഗ്യചിഹ്നം - ചെടികൾ നിറഞ്ഞ ഒരു പൂന്തോട്ടം\nകാന്‍സര് (Cancer - കര്‍ക്കിടകം രാശി): ജൂണ് 22നും ജൂലൈ 22നും ഇടയില് ജനിച്ചവര് ജോലിസ്ഥലത്ത് ചില ആളുകൾക്ക് നിങ്ങളെക്കുറിച്ച് മതിപ്പ് ഉള്ളതിനാൽ പ്രതീക്ഷയ്ക്കൊത്ത് ഉയരാത്തതിൽ നീരസം പ്രകടിപ്പിക്കാൻ സാധ്യതയുണ്ട്. തീർപ്പുകൽപ്പിക്കാത്ത കരാർ ജോലികൾ വേഗത്തിൽ ചെയ്ത് തീർക്കാൻ സാധ്യത. ഭാഗ്യചിഹ്നം - ഒരു ഒപ്പ്\nലിയോ ( Leo - ചിങ്ങം രാശി): ജൂലൈ 23നും ആഗസ്റ്റ് 22നും ഇടയില് ജനിച്ചവര് ഹ്രസ്വകാല അവധി ആഘോഷങ്ങൾക്ക് സാധ്യത. ആത്മീയമായ ചില അനുഭവങ്ങൾ തേടിയെത്തിയേക്കാം. നിങ്ങളുടെ സഹോദരങ്ങൾക്ക് ചില സാമ്പത്തിക സഹായം ആവശ്യമായി വന്നേക്കാം. ഭാഗ്യ ചിഹ്നം - ലോഹം കൊണ്ടുള്ള ഒരു അലങ്കാരവസ്തു.\nവിര്‍ഗോ ( Virgo) (കന്നി രാശി): ആഗസ്റ്റ് 23നും സെപ്റ്റംബര് 22നും ഇടയില് ജനിച്ചവര് ജോലി സമ്മർദ്ദം വരും ദിവസങ്ങളിൽ വർദ്ധിക്കും. കുറച്ച് സമയം ഇടവേള എടുക്കുന്നത് ഗുണം ചെയ്തേക്കും. ഒരു അടുത്ത സുഹൃത്തിനൊപ്പം അപ്രതീക്ഷിതമായ യാത്രയ്ക്ക് സാധ്യത. നിങ്ങൾക്ക് മറ്റൊരാളുടെ ഉപദേശം ആവശ്യമായി തോന്നിയേക്കാമെങ്കിലും നിങ്ങളുടെ ഉള്ളിൽ നിന്ന് തന്നെ നിർദ്ദേശങ്ങൾ ലഭിക്കും. ഭാഗ്യ ചിഹ്നം - ഒരു ഗ്ലാസ് ജാർ\nലിബ്ര (Libra - തുലാം രാശി): സെപ്റ്റംബര് 23നും ഒക്ടോബര് 23നും ഇടയില് ജനിച്ചവര് നിങ്ങളുടെ പ്രായോഗികമായ മനോഭാവം നിങ്ങളോട് അടുപ്പമുള്ള ചിലരെ വിഷമിപ്പിച്ചേക്കാം. നിങ്ങളുടെ പങ്കാളി ഒരു മികച്ച ആശയം നിങ്ങളോട് ഇന്ന് പറയാൻ സാധ്യതയുണ്ട്. നല്ല പ്രവൃത്തി ദിവസമായത് കൊണ്ട് തന്നെ ഇന്ന് മൊത്തത്തിൽ നിങ്ങൾക്ക് ഗുണഫലങ്ങൾ ലഭിക്കും. ലോകപരിചയമുള്ള ഒരാൾ ജീവിതത്തിൽ വരുത്തേണ്ട ചില പ്രധാന മാറ്റങ്ങൾ നിങ്ങൾക്ക് നിർദ്ദേശിച്ചേക്കാം. ഭാഗ്യചിഹ്നം - ഇഷ്ടപ്പെട്ട പെർഫ്യൂം\nസ്‌കോര്‍പിയോ ( Scorpio - വൃശ്ചിക രാശി) : ഒക്ടോബര് 24നും നവംബര് 21നും ഇടയില് ജനിച്ചവര് ജോലിസ്ഥലത്തെ ചില ഉന്നത വ്യക്തികൾ നിങ്ങളെ സൂക്ഷ്മമായി നിരീക്ഷിക്കുകയും നിങ്ങളുടെ സമീപനത്തെ അഭിനന്ദിക്കുകയും ചെയ്തേക്കാം. നിങ്ങളുടെ ലക്ഷ്യങ്ങൾ മനസ്സിൽ വച്ച് ചില കാര്യങ്ങൾ ആസൂത്രണം ചെയ്യുക. അമിത പ്രതിബദ്ധത പിന്നീട് പ്രശ്നങ്ങളിലേയ്ക്ക് നയിച്ചേക്കാം. ഉറക്കക്കുറവ് ഒഴിവാക്കണം. ഭാഗ്യചിഹ്നം - ഒരു പഴയ ക്ലോക്ക്\nസാജിറ്റെറിയസ് (Sagittarius - ധനു രാശി): നവംബര് 22നും ഡിസംബര് 21നും ഇടയില് ജനിച്ചവര് നിങ്ങൾ ചെയ്‌ത ജോലിയുടെ യഥാർത്ഥ ക്രെഡിറ്റ് നിങ്ങൾക്ക് ലഭിച്ചേക്കില്ല. മനസ്സാന്നിദ്ധ്യം കൈവിടാതിരിക്കുന്നത് വഴി തർക്കങ്ങൾ നീണ്ടു പോകുന്നത് ഒഴിവാക്കാം. എന്തെങ്കിലും വർക്ക്‌ഷോപ്പ് വരാനുണ്ടെങ്കിൽ, ഇത് നിങ്ങളുടെ ജോലിക്കും ആശയങ്ങൾക്കും ധാരാളം പ്രേക്ഷകരെ നേടി തരും. ഭാഗ്യചിഹ്നം - ഒരു ബലൂൺ\nകാപ്രികോണ് (Capricorn - മകരം രാശി): ഡിസംബര് 22നും ജനുവരി 19നും ഇടയില് ജനിച്ചവര് ഒരു പ്രത്യേക വ്യക്തിയുമായി താൽക്കാലികമായി ചില വിശ്വാസപ്രശ്നങ്ങൾ ഉണ്ടായേക്കാം. നിങ്ങൾക്ക് കുറച്ച് സമയത്തേക്ക് ഉത്കണ്ഠ അനുഭവപ്പെട്ടേക്കാം. നിങ്ങളുടെ സാമ്പത്തിക സ്ഥിതിയിൽ അനുകൂലമായ മാറ്റം ഉണ്ടാകും. വിശപ്പില്ലായ്മ അനുഭവപ്പെടാം. ഭാഗ്യചിഹ്നം - ഒരു ആര്യവേപ്പ് മരം\nഅക്വാറിയസ് (Aquarius -കുംഭം രാശി): ജനുവരി 20നും ഫെബ്രുവരി 18നും ഇടയില് ജനിച്ചവര് മറ്റൊരാൾ ഏറ്റെടുത്ത കാര്യം നിങ്ങളിൽ എത്തിച്ചേരാൻ സാധ്യത. നിങ്ങൾ പേടിസ്വപ്നങ്ങൾ കാണാറുണ്ടെങ്കിൽ അതിൽ നിങ്ങൾക്കുള്ള ഒരു സന്ദേശം ഒളിഞ്ഞിരിക്കുന്നുണ്ടാകാം. നിങ്ങളുടെ സംസാരവും ഭാവപ്രകടനങ്ങളും മറ്റുള്ളവരെ ആകർഷിച്ചേക്കാം. ഭാഗ്യചിഹ്നം - ഒരു ചുവന്ന സ്യൂട്ട്കേസ്\nപിസെസ് (Pisces- മീനം രാശി) : ഫെബ്രുവരി 19നും മാര്‍ച്ച് 20നും ഇടയില് ജനിച്ചവര് ചില പഴയ കാല ഓർമ്മകൾ പല തരത്തിൽ പുനരാവിഷ്കരിക്കപ്പെട്ടേക്കാം. കുടുംബത്തിലെ ചില മഹത്തായ ഓർമ്മകൾ എല്ലാവരും ഓർമ്മിക്കാൻ ഇടവരും. പുതിയ സാഹചര്യങ്ങളോട് പൊരുത്തപ്പെടാനുള്ള മികച്ച സമയമാണിത്. ഒരു പുതിയ ആശയം നിങ്ങൾക്ക് ലാഭകരമായേക്കാം. ഭാഗ്യചിഹ്നം - ഒരു വിളക്ക്


കനത്തമഴ: ട്രെയിന് ഗതാഗതം താറുമാറായി\nThalsamayam| Updated On: 16 July 2018 7:15 AM GMT | Location :\nകൊച്ചി: സംസ്ഥാനത്ത് ശക്തമായ മഴയില് വിവിധ സ്ഥലങ്ങളില് ട്രെയിന് ഗതാഗതം താറുമാറായി. എറണാകുളം സൗത്ത്, നോര്‍ത്ത് റെയില്‍വേ സ്റ്റേഷനുകളില് ട്രാക്കുകള്...\nകൊച്ചി: സംസ്ഥാനത്ത് ശക്തമായ മഴയില് വിവിധ സ്ഥലങ്ങളില് ട്രെയിന് ഗതാഗതം താറുമാറായി. എറണാകുളം സൗത്ത്, നോര്‍ത്ത് റെയില്‍വേ സ്റ്റേഷനുകളില് ട്രാക്കുകള് വെള്ളത്തിനടിയിലായി. സിഗ്‌നല് സംവിധാനം തകരാറിലായതോടെ ട്രെയിന് ഗതാഗതം തടസപ്പെട്ടു. ട്രാക്കുകളില് വെള്ളംകയറിയതു മൂലം നിരവധി ട്രയിനുകള് പിടിച്ചിട്ടിരിക്കുകയാണ്. ഒന്നുമുതല് നാല് മണിക്കൂര് വരെ വൈകിയാണ് തീവണ്ടികള് ഓടുന്നത്. നിരവധി ട്രയിനുകള് റദ്ദാക്കിയിട്ടുണ്ട്.\nആലപ്പുഴ തുറവൂര് തീരദേശ പാതയിലും എറണാകുളം മുളന്തുരുത്തിയിലും റെയില്‍വേ ട്രാക്കില് മരം വീണതിനാല് ഇതുവഴിയുള്ള ഗതാഗതവും തടസ്സപ്പെട്ടു. എറണാകുളം നിലമ്പൂര് പാസഞ്ചര് റദ്ദാക്കിയിട്ടുണ്ട്.\nട്രാക്കില് വെള്ളം കയറിയതിനാല് ഓട്ടോമാറ്റിക് സിഗ്‌നല് സംവിധാനം തടസ്സപ്പെട്ടതാണ് തീവണ്ടികള് വൈകിയോടാന് പ്രധാന കാരണം. മാനുവല് സിഗ്‌നല് സംവിധാനത്തിലൂടെ തീവണ്ടി ഗതാഗതം നിയന്ത്രിച്ചാല് മാത്രമേ യാത്ര സാധ്യമാവുകയുള്ളൂ. അതുകൊണ്ട് തന്നെ പലയിടങ്ങളിലും തീവണ്ടികള് പിടിച്ചിട്ടിരിക്കുകയായാണ്.\nആലപ്പുഴ ചന്തിരൂരില് ഓടിക്കൊണ്ടിരുന്ന ട്രെയിനിന് മുകളിലേക്ക് മരം വീണു. മംഗലാപുരം-കൊച്ചുവേളി അന്ത്യോദയ എക്സ്പ്രസിന് മുകളിലേക്കാണ് രാവിലെ 6.45 ഓടെ മരംവീണത്. ട്രെയിന്റെ ഏറ്റവും പിന്നിലെ ബോഗിക്ക് മുകളിലാണ് മരം വീണത്. ആളപായമില്ല. ആലപ്പുഴ വഴിയുള്ള ട്രെയിനുകളെല്ലാം വൈകിയാണ് ഓടുന്നത്.


ഒമാന്; തട്ടിക്കൊണ്ട് പോയ മലയാളിയെ മോചിപ്പിച്ചു | 3-day Oman kidnap drama ends as police free abducted Indian - Malayalam Oneindia\nഒമാന്; തട്ടിക്കൊണ്ട് പോയ മലയാളിയെ മോചിപ്പിച്ചു\nUpdated: Thu, Sep 26, 2013, 11:24 [IST]\nമസ്‌ക്കറ്റ്: ഒമാനില് പാക് സംഘം തട്ടിക്കൊണ്ട് പോയ മലയാളിയെ മോചിപ്പിച്ചു. പാലക്കാട് സ്വദേശിയായ മുഹമ്മദ് ഹനീഫയെയാണ് നാലംഗ പാക് സംഘം തട്ടിക്കൊണ്ട് പോയത്. അഞ്ച് ദിവസങ്ങള്‍ക്ക് ശേഷമാണ് ഹനീഫയെ മോചിപ്പിയ്ക്കുന്നത്.\nസെപ്റ്റംബര് പതിനെട്ടിനാണ് പാലക്കാട് കണ്ണന്പ്ര സ്വദേശിയായ മുഹമ്മദ് ഹനീഫയെ പാക് സംഘം തട്ടിക്കൊണ്ട് പോകുന്നത്. ബുധനാഴ്ച മുതല് തിങ്കളാഴ്ച വരെയാണ് മുപ്പത് കാരനായ ഹനീഫയെ തടവില് പാര്‍പ്പിച്ചത്. തട്ടിക്കൊണ്ട് പോയ ശേഷം നാട്ടിലുള്ള ബന്ധുക്കളോട് മോചന ദ്രവ്യമായി അഞ്ച് ലക്ഷം രൂപയാണ് ഇവര് ആവശ്യപ്പെട്ടത്. വിവരം ഒമാനിലുള്ള ഹനീഫയുടെ സുഹൃത്തുക്കളെ ബന്ധുക്കള് അറിയിച്ചതോട് കൂടിയാണ് തട്ടിക്കൊണ്ട് പോകല് ഒമാനിലുള്ളവര് പോലും അറിയുന്നത്. കഴിഞ്ഞ മൂന്ന് വര്‍ഷങ്ങളായി ഹനിഫ ഒമാനില് ജോലിചെയ്യുകയാണ്.\nതുടര്‍ന്ന് സ്‌പോണ്‍സറെ വിവരമറിയ്ക്കുകയും പൊലീസിന്റെ സഹായം തേടുകയും ചെയ്തു. ഹനീഫയുടെ സഹോദരന്റെ ഫോണിലേയ്ക്ക് വിളിച്ച കോളില് നിന്ന് അക്രമികള് എവിടെയാണുള്ളതെന്ന് സാറ്റലൈറ്റ് സംവിധാനം വഴി അന്വേഷണ സംഘം മനസിലാക്കി. പാകിസ്താനിലെ ബാങ്ക് അക്കൗണ്ടിലേയ്ക്ക് പണം അയക്കണമെന്നാണ് സംഘം ആവശ്യപ്പെട്ടത്. ഗശ്ബയിലെ ഈന്തപ്പനത്തോട്ടത്തില് നിന്നാണ് അക്രമികളെ പൊലീസ് പിടികൂടിയത്.\nmalayali oman kidnap drama police മലയാളി ഒമാന് നാടകം പൊലീസ്\nA three-day kidnap drama in Oman has ended after police arrested three members ofaPakistani gang and freed an abducted Indian expatriate working in the industrial city of Sohar.


രാജ്യമെങ്ങും ആഘോഷം | 02Dec2021\nദേശീയദിനാഘോഷങ്ങളുടെ ഭാഗമായി അബുദാബി ഖസ്ർ അൽ ഹൊസനിൽ പൈതൃകപോലീസ് അണിനിരന്നപ്പോൾ\nദുബായ് : പ്രതിസന്ധികളെ അതിജീവിച്ചുകൊണ്ടുള്ള യു.എ.ഇ.യുടെ വിജയയാത്രയുടെ 50-ാം വാർഷികാഘോഷം തുടങ്ങി. സർക്കാർ കെട്ടിടങ്ങളും കമ്മ്യൂണിറ്റി ആസ്ഥാനങ്ങളും ദേശീയ പതാകയുടെ നിറങ്ങൾ പൂശി അലങ്കരിച്ചിരിക്കുന്നു. പ്രധാനറോഡുകളും ചത്വരങ്ങളും പാലങ്ങളും സ്വദേശി വില്ലകളും ദിവസങ്ങൾക്കുമുമ്പുതന്നെ നിറച്ചാർത്തണിഞ്ഞിട്ടുണ്ട്. പള്ളികളും മറ്റ് ആരാധനാലയങ്ങളും ആഘോഷത്തെ വരവേറ്റുകഴിഞ്ഞു.\nദേശീയ ദിനാഘോഷത്തിൽ പങ്കുചേർന്നുകൊണ്ട് ഒട്ടേറെ സാംസ്കാരിക പരിപാടികളും വ്യാഴം മുതൽ അവധിദിനങ്ങളിൽ യു.എ.ഇ.യിലെങ്ങും സംഘടിപ്പിച്ചിട്ടുണ്ട്. വരുംദിവസങ്ങളിൽ പ്രവാസി സംഘടനകളുടെ സംഗമങ്ങളിലും മറ്റു പരിപാടികളിലും യു.എ.ഇ. ദേശീയദിനത്തെ ഓർമിപ്പിച്ചുകൊണ്ടുള്ള പ്രത്യേക പരിപാടികൾ അരങ്ങേറുന്നുണ്ട്. യു.എ.ഇ.യിലെ സ്കൂളുകൾ ദിവസങ്ങൾക്കുമുമ്പുതന്നെ അലങ്കരിച്ചിട്ടുണ്ട്. യു.എ.ഇ. കെ.എം.സി.സി. അടക്കമുള്ള മറുനാടൻ സംഘടനകളും കൂട്ടായ്മകളും വിവിധ പരിപാടികളും അനുബന്ധ ജീവകാരുണ്യ പ്രവർത്തനങ്ങളും സംഘടിപ്പിച്ചിട്ടുണ്ട്.\nസുരക്ഷിത നഗരമായ ദുബായിൽ വ്യത്യസ്തങ്ങളായ പരിപാടികളാണ് ദേശീയ ദിനത്തോടനുബന്ധിച്ച് നടക്കുന്നത്. മാളുകൾ, വൻകിട വ്യാപാരകേന്ദ്രങ്ങൾ, കൂറ്റൻ കെട്ടിടങ്ങൾ, വിനോദസഞ്ചാര കേന്ദ്രങ്ങൾ, ഗ്ലോബൽ വില്ലേജ് എന്നിവയെല്ലാം അലങ്കരിക്കുകയും ദേശീയദിനം ആഘോഷിക്കുകയും ചെയ്യുന്നു. ലോകമേളയായ ദുബായ് എക്സ്‌പോ കാണാൻ അവധിദിനങ്ങളിൽ തിരക്കുവർധിക്കുമെന്നും കണക്കാക്കുന്നു.\nഇന്ന് സൗജന്യമായി എക്സ്പോ 2020 സന്ദർശിക്കാം\nദേശീയ ദിനത്തിൽ എക്സ്പോ 2020 സൗജന്യമായി സന്ദർശിക്കാം. രാവിലെ ഒമ്പത് മണി മുതൽ പുലർച്ചെ രണ്ട് വരെ സന്ദർശകർക്ക് പ്രവേശനം അനുവദിക്കും. നിലവിൽ ടിക്കറ്റുകൾ കൈവശമുള്ളവർക്ക് അത് ഉപയോഗിക്കുകയോ അന്നേദിവസം സൗജന്യപ്രവേശനം നേടുകയോ ചെയ്യാം. കോവിഡ് പ്രതിരോധ മാർഗനിർദേശങ്ങൾ പാലിക്കണം. 18 വയസ്സിന് മുകളിലുള്ളവർ വാക്സിനേഷൻ സർട്ടിഫിക്കറ്റ് ഹാജരാക്കണം. വാക്സിനെടുക്കാത്തവർ കോവിഡ് പരിശോധനയുടെ നെഗറ്റീവ് ഫലം ഹാജരാക്കണം. നാലാംതീയതിവരെ വിപുലമായ ആഘോഷ പരിപാടികളാണ് എക്സ്പോയിൽ ഒരുക്കിയിട്ടുള്ളത്.\nദേശീയദിനാഘോഷങ്ങളുടെ ഭാഗമായി ദുബായിൽ അഞ്ചിടങ്ങളിൽ വെടിക്കെട്ട് നടക്കും. വ്യാഴം, വെള്ളി ദിവസങ്ങളിലായി സുപ്രധാന വിനോദകേന്ദ്രങ്ങളിലാണ് വെടിക്കെട്ടുണ്ടാകുക. ദി പാം, ദി പോയന്റ്, അറ്റ്‌ലാന്റിസ് എന്നിവിടങ്ങളിൽ വ്യാഴം, വെള്ളി ദിവസങ്ങളിൽ രാത്രി എട്ടുമണിക്ക് വെടിക്കെട്ടാസ്വദിക്കാം. ഐൻ ദുബായുടെ പിറകിൽ ബ്ലൂ വാട്ടേഴ്സിൽ വ്യാഴാഴ്ച രാത്രി എട്ടരയ്ക്ക് വെടിക്കെട്ടുണ്ടാകും. ബുർജ് അൽ അറബിൽ വെള്ളിയാഴ്ച രാത്രി ഒമ്പതുമണിക്ക് വെടിക്കെട്ട് നടക്കും. ജുമൈറ ബീച്ചിൽ സൺസെറ്റ് മാളിന് പുറകിൽ ഇത്തിസലാത്ത് ബീച്ച് കാന്റീനോട് ചേർന്ന് വ്യാഴാഴ്ച രാത്രി ഒമ്പതുമണിക്ക് വെടിക്കെട്ടുണ്ട്. വെള്ളിയാഴ്ച ലാമെറിലും വെടിക്കെട്ടുണ്ടാകും.\nഏറെ പ്രത്യേകതകളോടുകൂടിയ ദേശീയദിനം - ആർ.ടി.എ\nഇത്തവണത്തേത് ഏറെ പ്രത്യേകതകളോടുകൂടിയ ദേശീയദിനമാണെന്ന് ദുബായ് റോഡ്സ് ആൻഡ് ട്രാൻസ്പോർട്ട് അതോറിറ്റി (ആർ.ടി.എ.) അറിയിച്ചു.\n50 വർഷത്തെ അസാധാരണമായ നേട്ടങ്ങളുടെയും വിജയങ്ങളുടെയും വാർഷികമാണ് യു.എ.ഇ. ആഘോഷിക്കുന്നതെന്ന് ഡയറക്ടർ ജനറൽ മത്താർ മുഹമ്മദ് അൽ തായർ അഭിപ്രായപ്പെട്ടു.\nയു.എ.ഇ. പ്രസിഡന്റ് ശൈഖ് ഖലീഫ ബിൻ സായിദ് അൽ നഹ്യാൻ, വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ശൈഖ് മുഹമ്മദ് ബിൻ റാഷിദ് അൽ മക്തും, അബുദാബി കിരീടാവകാശിയും യു.എ.ഇ. സായുധസേന ഉപസർവ സൈന്യാധിപനുമായ ശൈഖ് മുഹമ്മദ് ബിൻ സായിദ് അൽ നഹ്യാൻ, മറ്റ് എമിറേറ്റുകളിലെ ഭരണാധികാരികൾ, സുപ്രിം കൗൺസിൽ അംഗങ്ങൾ എന്നിവരുടെ കൂട്ടായപ്രയത്നമാണ് യു.എ.ഇ. ഇന്ന് കൈവരിച്ച നേട്ടങ്ങൾ.\nരാഷ്ട്രപിതാവ് ശൈഖ് സായിദ് ബിൻ സുൽത്താൻ അൽ നഹ്യാന്റെ ആശയങ്ങളാണ് ഇതിന് അടിസ്ഥാനം. സുവർണജൂബിലിയും എക്‌സ്‌പോ 2020-യും ഒരേ വർഷമായതും ആഗോള സാമ്പത്തിക, സാമൂഹിക, മാനവിക രംഗങ്ങളിൽ യു.എ.ഇ. കൈവരിച്ച നേട്ടങ്ങളും ഏറെ അഭിമാനം പകരുന്നതായും അദ്ദേഹം ചൂണ്ടിക്കാട്ടി.\nതാമസക്കാർക്ക് സൗജന്യവും വേഗതയേറിയതുമായ ഇന്റർനെറ്റ് സേവനം ലഭ്യമാക്കുമെന്ന് ഡു ടെലികോം കമ്പനി. ദേശീയ ദിനത്തോട് അനുബന്ധിച്ചാണ് നടപടി. തങ്ങളുടെ പോസ്റ്റ്‌പെയ്ഡ്, പ്രീപെയ്ഡ് മൊബൈൽ ഉപഭോക്താക്കൾക്കായി പ്രത്യേകപാക്കേജും കമ്പനി വാഗ്ദാനം ചെയ്തിട്ടുണ്ട്. എല്ലാ പോസ്റ്റ്പെയ്ഡ് ഉപഭോക്താക്കൾക്കും 50 ജിബി നാഷണൽ ഡാറ്റ വാഗ്ദാനം ചെയ്യുന്ന പദ്ധതിയാണ് കമ്പനി അവതരിപ്പിച്ചത്. യു.എ.ഇ. 50 ഡാറ്റ എന്നാണ് പദ്ധതിയുടെ പേര്. ആക്ടിവേഷൻ തീയതി മുതൽ 50 ദിവസമാണ് ഈ പാക്കേജിന്റെ കാലാവധി.\nകർശന ഗതാഗതവ്യവസ്ഥയുമായി ദുബായ് പോലീസ്\n:യു.എ.ഇ. ദേശീയദിനത്തിന്റെ ഭാഗമായി ഗതാഗത നിയമ വ്യവസ്ഥകൾ കർശനമാക്കി ദുബായ് പോലീസ്. അവധിദിനങ്ങളിൽ കൂടുതൽപ്പേരും വാഹനവുമായി പുറത്തിറങ്ങുമ്പോഴുണ്ടാകുന്ന പ്രശ്നങ്ങൾ നിയന്ത്രിക്കുന്നതിന്റെ ഭാഗമാമായാണിത്. മറ്റുള്ളവരുടെ ജീവനും സ്വത്തിനും വെല്ലുവിളിയുയർത്തിക്കൊണ്ട് വാഹനമോടിച്ചാൽ 2000 ദിർഹം പിഴയും 23 ബ്ലാക്ക് പോയന്റും വാഹനം 60 ദിവസത്തേക്ക് കണ്ടുകെട്ടലുമാണ് ശിക്ഷ. അകാരണമായി വാഹനം റോഡിനുനടുവിൽ നിർത്തിയിട്ടാൽ 1000 ദിർഹം പിഴയും ആറ് ബ്ലാക്ക് പോയന്റും ചുമത്തും. പ്രത്യേക അനുമതിയില്ലാതെ വാഹന പരേഡുകളിൽ പങ്കെടുത്താൽ 500 ദിർഹം പിഴയും നാല് ബ്ലാക്ക് പോയന്റും ചുമത്തും. 15 ദിവസത്തേക്ക് വാഹനം കണ്ടുകെട്ടുകയും ചെയ്യും.\nഅമിതശബ്ദമുള്ള വാഹനത്തിന്റെ ഉപയോഗത്തിന് 2000 ദിർഹം പിഴയും 12 ബ്ലാക്ക് പോയന്റുമാണ് ശിക്ഷ. അനുവദനീയമായതിലും കടുപ്പമുള്ള കൂളിങ് സ്റ്റിക്കറുകൾ പതിച്ചാൽ 1500 ദിർഹമാണ് പിഴ. അനുമതിയില്ലാതെ സ്റ്റിക്കറുകൾ, എഴുത്തുകൾ എന്നിവ പതിച്ചാൽ 500 ദിർഹമാണ് പിഴ. മറ്റുള്ളവർക്ക് ബുദ്ധിമുട്ടുണ്ടാക്കും വിധത്തിലുള്ള ഹോൺ ഉപയോഗിച്ചാൽ 400 ദിർഹമാണ് പിഴ. പോലീസ് ഉദ്യോഗസ്ഥരുടെ നിർദേശങ്ങൾ അവഗണിച്ചാൽ 400 ദിർഹം പിഴചുമത്തും. ഗതാഗതക്കുരുക്കുണ്ടാക്കിയാൽ 500 ദിർഹം പിഴയുണ്ടാകും. നമ്പർപ്ലേറ്റ് മറച്ചാൽ 400 ദിർഹമാണ് പിഴ. വാഹനത്തിൽനിന്ന് മാലിന്യം പുറത്തേക്ക് വലിച്ചറിഞ്ഞാൽ 1000 ദിർഹം പിഴയും ആറ് ബ്ലാക്ക് പോയന്റുമാണ് ശിക്ഷയെന്നും ദുബായ് പോലീസ് വ്യക്തമാക്കി.


നടപടിക്രമം അട്ടിമറിച്ചു? സ്ത്രീ സംവിധായകർക്ക് സിനിമ നിർമ്മിക്കാനുള്ള പദ്ധതിയിൽ ക്രമക്കേടെന്ന് ആരോപണം | alleged violation of criterion in kerala governments women cinema project\nനടപടിക്രമം അട്ടിമറിച്ചു? സ്ത്രീ സംവിധായകർക്ക് സിനിമ നിർമ്മിക്കാനുള്ള പദ്ധതിയിൽ ക്രമക്കേടെന്ന് ആരോപണം\n3 Nov 2019 12:59 AM GMT\nവനിതാ സംവിധായകര്‍ക്ക് സിനിമ നിര്‍മ്മിക്കാന് മൂന്ന് കോടി രൂപ നല്‍കുന്ന പദ്ധതിയില് ക്രമക്കേടെന്ന് ആരോപണം. സംസ്ഥാന ചലച്ചിത്ര വികസന കോര്‍പ്പറേഷന്റെ (കെ എസ് എഫ് ഡി സി) പദ്ധതിയാണ് വിവാദത്തിലായത്. ഒരു കൂട്ടം സിനിമാ പ്രവര്‍ത്തകര് ഇതിനെതിരെ ഹൈക്കോടതിയെ സമീപിച്ചിരിക്കുകയാണ്. കേസ് പരിഗണിച്ച ഹൈക്കോടതി കെഎസ്എഫ്ഡിസിയുടെ പദ്ധതി സ്റ്റേ ചെയ്തു. കെഎസ്എഫ്ഡിസി നടപ്പാക്കുന്ന സിനിമാ നിര്‍മ്മാണ പ്രവര്‍ത്തനങ്ങള് മുന്നോട്ട് കൊണ്ടുപോവാനാവില്ലെന്ന് വ്യക്തമാക്കിയാണ് സ്‌റ്റേ. കേരള സര്‍ക്കാരിന്റെ സ്ത്രീ ശാക്തീകരണ കാഴ്ചപ്പാടിന്റെ അടിസ്ഥാനത്തില് തയ്യാറാക്കിയ പദ്ധതി പ്രകാരം രണ്ട് വനിതാ സംവിധായകര്‍ക്ക് ഒന്നര കോടി രൂപ വീതം നല്‍കാനാണ് തീരുമാനിച്ചത്. എന്നാല് മാനദണ്ഡങ്ങള് പാലിക്കാതെയാണ് സംവിധായകരെ തിരഞ്ഞെടുത്തതെന്നാണ് ഒരു കൂട്ടം വനിതാ ചലച്ചിത്രപ്രവര്‍ത്തകര് ആരോപിക്കുന്നത്.\nസിനിമാ നിര്‍മ്മാണ പ്രവര്‍ത്തനങ്ങള്‍ക്ക് രണ്ട് വനിതാ സംവിധായകരെ തിരഞ്ഞെടുക്കാന് കെഎസ്എഫ്ഡിസി അപേക്ഷ ക്ഷണിച്ചിരുന്നു. അപേക്ഷയോടൊപ്പം പദ്ധതി വഴി ചെയ്യാന് ഉദ്ദേശിക്കുന്ന തിരക്കഥയും സമര്‍പ്പിക്കാന് നിര്‍ദ്ദേശമുണ്ടായിരുന്നു. ലോകത്തിന്റെ വിവിധ ഭാഗങ്ങളില് നിന്നുള്ള 61 മലയാളി വനിതകളാണ് പദ്ധതിയിലേക്ക് അപേക്ഷിച്ചിരുന്നത്. അപേക്ഷകരെ കെഎസ്എഫ്ഡിസി നിര്‍ദ്ദേശിച്ച അഞ്ച് പേരടങ്ങുന്ന പാനല് തിരക്കഥ വായിച്ച് കേള്‍പ്പിക്കാന് വിളിപ്പിച്ചു. കെഎസ്എഫ്ഡിസി ഇതിനായി അഞ്ച് പേരടങ്ങുന്ന സബ്കമ്മറ്റിയെ തീരുമാനിച്ചതായും അവര് തിരക്കഥ തിരഞ്ഞെടുപ്പ് നടത്തുകയും പിന്നീട് അതില് തിരഞ്ഞെടുക്കുന്നവര്‍ക്കായി പ്രത്യേകം അഭിമുഖവും ഉണ്ടെന്നായിരുന്നു കെഎസ്എഫ്ഡിസിയുടെ വിജ്ഞാപനം. എന്നാല് ഇതെല്ലാം അട്ടമറിക്കപ്പെട്ടുവെന്ന് അപേക്ഷകര് പറയുന്നു. കെഎസ്എഫ്ഡിസി നടത്തിയ തിരക്കഥാ വായനയില് പങ്കെടുത്ത വിദ്യാ മുകുന്ദൻ, ജി. ഗീഥ, ആന്\nകുര്യന്, അനു ചന്ദ്ര എന്നവരാണ് ഹൈക്കോടതിയില് ഇതിനെതിരെ ഹര്‍ജി നല്‍കിയത്. ജി ഗീഥ പറയുന്നു\n' മധുപാല്, ഭാഗ്യലക്ഷ്മി, പ്രിയനന്ദന്, മനോജ് കാന, ഷാജി കൈലാസ് എന്നിവരടങ്ങുന്ന സബ് കമ്മറ്റി ആദ്യം തിരക്കഥ പരിശോധിക്കുമെന്നും പിന്നീട് ബോര്‍ഡ് അംഗങ്ങള് അഭിമുഖം നടത്തി രണ്ട് പേരെ തിരഞ്ഞെടുക്കുമെന്നുമായിരുന്നു വിജ്ഞാപനത്തില് പറഞ്ഞിരുന്നത്. എന്നാല് ഈ സബ് കമ്മറ്റിയല്ല പിന്നീട് തിരക്കഥ പരിശോധിക്കാനെത്തിയത്. പുറത്ത് നിന്നുള്ള, അത്രകണ്ട് വിദഗ്ദ്ധരല്ലാത്ത പാനല് തിരക്കഥ കേട്ട് രണ്ട് പേരെ തീരുമാനിക്കുകയായിരുന്നുവെന്നാണ് ആരോപണം. അതിവിദഗ്ദ്ധരായ സംവിധായകരും തിരക്കഥാകൃത്തുക്കളും കേരളത്തില് ഉണ്ടായിരിക്കെയാണ് അതൊന്നുമല്ലാത്തവരെ പാനലില് ഉള്‍പ്പെടുത്തിയത് അവരില് നിന്ന് ഞാനുള്‍പ്പെടെ പലര്‍ക്കും വലിയ അപമാനം നേരിടേണ്ടിയും വന്നു. ഇന്റര്‍വ്യൂവിനിടെ അപമാനിക്കപ്പെട്ടതില് മന്ത്രി എ കെ ബാലന്, മുഖ്യമന്ത്രി, കെഎസ്എഫ്ഡിസി ചെയര്‍മാന് എന്നിവര്‍ക്ക് പരാതിയും നല്‍കി.'\nദീദി ദാമോദരന്, ഫൗസിയ ഫാത്തിമ, കുക്കു പരമേശ്വരന്, രഘുനാഥ് പലേരി, മനീഷ് നാരായണന് എന്നിവരാണ് പാനല് അംഗങ്ങളായുണ്ടായിരുന്നത്. സംവിധാനത്തിന്റെ കാര്യത്തില് അഭിമുഖങ്ങളുണ്ടാവും എന്ന് പാനല് വ്യക്തമാക്കിയിരുന്നെങ്കിലും തിരക്കഥ വായിച്ച് കേള്‍പ്പിച്ച് ആഴ്ചകള്‍ക്കുള്ളില് മികച്ച രണ്ട് തിരക്കഥ തിരഞ്ഞെടുക്കുന്നു എന്ന് കെഎസ്എഫ്ഡിസി വാര്‍ത്താ കുറിപ്പിലൂടെ അറിയിച്ചതാണ് പരാതിക്കടിസ്ഥാനം.\n'സര്‍ക്കാര് രണ്ട് വനിതാ സംവിധായകര്‍ക്കാണ് സിനിമ നിര്‍മ്മാണത്തിന് സഹായം നല്‍കുന്നത്. അല്ലാതെ തിരക്കഥയ്ക്കല്ല. നല്ല തിരക്കഥയെഴുതുന്നവരും നല്ല സംവിധായകരാവണമെന്നില്ല എന്നിരിക്കെ ഈ പദ്ധതിയിലേക്ക് മികച്ചതെന്ന് രണ്ട് തിരക്കഥകള് പ്രഖ്യാപിച്ചത് മാനദണ്ഡങ്ങള് പാലിക്കാതെയാണ്. സമര്‍പ്പിക്കപ്പെട്ട തിരക്കഥകള് ഒട്ടുമിക്കവയും അറിയപ്പെടുന്ന എഴുത്തുകാരുടെയാണെന്നിരിക്കെ അതിന്റെ അടിസ്ഥാനത്തില് എങ്ങനെയാണ് സംവിധായകരെ തിരഞ്ഞെടുക്കുക എന്ന് പാനല് വ്യക്തമാക്കുന്നില്ല. ഞാന്\nകൊണ്ടുപോയ സ്‌ക്രിപ്റ്റ് വായിക്കുന്നതിനിടക്ക് ഒന്ന് രണ്ട് കൂട്ടിച്ചേര്‍ക്കലുകള് കൂടി വേണ്ടി വരുമെന്ന് പറഞ്ഞെങ്കിലും അവര് അതിന് അനുവദിച്ചില്ല. തിരക്കഥയാണ് പ്രധാനമെന്നാണ് അവര് പറഞ്ഞത്.' അപേക്ഷകരിലൊരാള് പറഞ്ഞു.\nസമര്‍പ്പിച്ച തിരക്കഥകളില് പലതും വായിക്കാതെയും, ചിലത് പാനലിലെ അംഗങ്ങള്‍ക്ക് വ്യക്തിപരമായി താത്പര്യമില്ലെന്ന് പറഞ്ഞുമാണ് ഒഴിവാക്കിയതെന്ന് ഇവര് ആരോപിക്കുന്നു. ആദ്യം തിരഞ്ഞെടുത്ത തിരക്കഥകളില് പൂര്‍ത്തിയാക്കാത്ത തിരക്കഥയുമുണ്ടായിരുന്നു. രണ്ടാം സ്ഥാനം രണ്ട് പേര്‍ക്ക് ലഭിച്ചപ്പോള് അതില് ഒരാളെ തീരുമാനിക്കാനായി മുംബൈയിലെ തിരക്കഥാ വിദഗ്ദനായ അഞ്ചുംരാജാബലിയെ ഏല്‍പ്പിച്ചു. മലയാളം അറിയാത്ത ഇദ്ദേഹത്തിന് തിരക്കഥകള് ഇംഗ്ലീഷിലേക്ക് വിവര്‍ത്തനം ചെയ്ത് നല്‍കുകയായിരുന്നു. ആ പരിശോധനയിലാണ് രണ്ടാം സ്ഥാനം കിട്ടിയതില് ഒരു തിരക്കഥ പൂര്‍ത്തിയായിട്ടില്ലെന്ന് ബോധ്യപ്പെട്ടത്. അത് പോലും പാനലിലുള്ളവര്‍ക്ക് കണ്ടുപിടിക്കാനാവാത്തത് അവരുടെ വൈദഗ്ദ്ധ്യക്കുറവിനെയാണ് കാണിക്കുന്നതെന്നും വനിതാ ചലച്ചിത്ര പ്രവര്‍ത്തകര് പരാതിപ്പെടുന്നു. ഫീച്ചര്‍ഫിലിം സംവിധായകരുള്‍പ്പെടെ അപേക്ഷകരില് ഉണ്ടായിട്ടും അത്തരം ചര്‍ച്ചകളുണ്ടാവാതെ വെറും തിരക്കഥാ തിരഞ്ഞെടുപ്പിലൂടെ വനിതാ സംവിധായകര്‍ക്കുള്ള പദ്ധതി അട്ടിമറിക്കുകയായിരുന്നു എന്നും അവര് ആരോപിക്കുന്നു.\nഎന്നാല് കെഎസ്എഫ്ഡിസി ചെയര്‍മാന് ഷാജി എന് കരുണ് ആരോപണങ്ങളെല്ലാം നിഷേധിച്ചു. പാനല് ആരാണെന്ന് തീരുമാനിക്കാനുള്ള പരിപൂര്‍ണ അവകാശം ബോര്‍ഡിനാണെന്നും ബോര്‍ഡ് തീരുമാനിച്ച പാനലാണ് തിരക്കഥകള് തിരഞ്ഞെടുത്തതെന്നും അദ്ദേഹം പ്രതികരിച്ചു\n.'ലോകത്ത് എല്ലായിടത്തും തിരക്കഥയുടെ അടിസ്ഥാനത്തിലാണ് സിനിമ തീരുമാനിക്കപ്പെടുന്നതും തിരഞ്ഞെടുക്കപ്പെടുന്നതും. തിരക്കഥ വളരെ പ്രധാനപ്പെട്ട ഒന്നാണ്. മുമ്പ് ചെയ്തിട്ടുള്ള വര്‍ക്കുകള് നോക്കി ഒരാള് നല്ല സംവിധായികയാണോ എന്ന് പറയാം. പക്ഷെ പുതുതായി എത്തുന്നവരെ ഏത് തരത്തിലാണ് ജഡ്ജ് ചെയ്യാന് കഴിയുക? അതിന് തിരക്കഥ പരിശോധിച്ച് തീരുമാനിക്കുക മാത്രമേ വഴിയുള്ളൂ. ഹൈക്കോടതി സ്‌റ്റേ ചെയ്തതായിട്ട് എനിക്ക് അറിവില്ല. അത് സംബന്ധിച്ച അറിയിപ്പും കെഎസ്എഫ്ഡിസിക്ക് ലഭിച്ചിട്ടില്ല. കെഎസ്എഫ്ഡിസിയെ തകര്‍ക്കാന് ശ്രമിക്കുന്നവരാണ് സ്റ്റേ ലഭിച്ചിട്ടുണ്ടെന്ന് വ്യാജപ്രചരണം നടത്തുന്നത്. ചിലര് നല്‍കിയ കേസ് നാലാം തീയതിയിലേക്ക് പരിഗണിക്കാനായി മാറ്റിയിട്ടുണ്ട്. അത്രമാത്രം. തിരക്കഥയുടെ അടിസ്ഥാനത്തില് സംവിധായികയെ എങ്ങനെ തീരുമാനിക്കും എന്ന് ചോദിക്കുന്നത് അവരുടെ അറിവില്ലായ്മ കൊണ്ടാണ്.'\nസംസ്ഥാന സര്‍ക്കാര്, കെഎസ്എഫ്ഡിസി, താരാ രാമാനുജന്, മിനി ജി എന്നിവരെ എതിര്‍കക്ഷികളാക്കിയാണ് ഹൈക്കോടതിയില് ഹര്‍ജി സമര്‍ക്കപ്പെട്ടത്. കേസ് നാലാം തീയതി വീണ്ടും പരിഗണിക്കും.\nKSFDC WomenInCinema ShajiNKarun


ഹിറ്റ്‌ലര് അധികാരത്തിലെത്തിയതും തെരഞ്ഞെടുപ്പിലൂടെയായിരുന്നു – മന്ത്രി എ.കെ ബാലന് | Malappuram Life\nഹിറ്റ്‌ലര് അധികാരത്തിലെത്തിയതും തെരഞ്ഞെടുപ്പിലൂടെയായിരുന്നു – മന്ത്രി എ.കെ ബാലന്\nമലപ്പുറം: ജൂതന്‍മാരെയും കമ്മ്യൂണിസ്റ്റുകളെയും കൊന്നൊടുക്കിയ നാസിഭീകരതയുടെ ആള്‍രൂപമായ ഹിറ്റ്‌ലര് അധികാരത്തിലെത്തിയത് ജനാധിപത്യ മാര്‍ഗമായ തെരഞ്ഞെടുപ്പിലൂടെയായിരുന്നുവെന്ന് സാംസ്‌കാരിക മന്ത്രി എ.കെ ബാലന്. മലപ്പുറം എം.എസ്.പി പരേഡ് ഗ്രൗണ്ടില് സ്വതന്ത്ര്യദിന പരേഡില് മുഖ്യാതിഥിയായി സംസാരിക്കുകയായിരുന്നു അദ്ദേഹം. ജനാധിപത്യത്തിന്റെ പ്രഥമമായ പ്രയോഗരൂപം തെരഞ്ഞെടുപ്പാണ് . തെരഞ്ഞെടുപ്പിലൂടെ ഭൂരിപക്ഷം നേടി അധികാരത്തിലെത്തുന്നവര് പാര്‍ലമെന്റിലെ അംഗബലത്തില് ഭൂരിപക്ഷമാവമെങ്കിലും ആകെ ജനസംഖ്യയുടെ ഭൂരിപക്ഷത്തിന്റെ അംഗീകാരം ലഭിച്ചുകൊള്ളണമെന്നില്ല. അത്‌പോലെ ഭൂരിപക്ഷം നേടി അധികാരത്തിലെത്തുന്നവര് സേചാദിപതികളായികൂടെന്നില്ല. ജനാധിപത്യമെന്നാല് യോജിക്കാനും വിയോജിക്കാനുമുള്ള അവസരം നല്‍കലാണ്. ഇത് മൗലികാവകാശത്തില്‍പെട്ടതാണ്. ഭൂരിപക്ഷത്തിന്റെ ഇംഗിതം ന്യൂനപക്ഷങ്ങള്‍ക്ക് മേല് അടിച്ചേല്‍പ്പിക്കുന്നതല്ല ജനാധിപത്യമെന്നും അദ്ദേഹം പറഞ്ഞു.\nസിവില് സ്‌റ്റേഷനിലെ വാര്‍മെമ്മോറിയലില് മന്ത്രി പുഷ്പാര്‍ച്ചന നടത്തിയാണ് മന്ത്രി പരേഡ് ഗ്രൗണ്ടില് എത്തിയത്. പരേഡ് പരിശോധിച്ച മന്ത്രി തുടര്‍ന്ന് നടന്ന മാര്‍ച്ച് പാസ്റ്റില് സല്യൂട്ട് സ്വീകരിച്ചു. മാലിന്യത്തില് നിന്നും സ്വതന്ത്ര്യം കാംപയ്ന് പ്രതിജ്ഞയും മന്ത്രി ചൊല്ലിക്കൊടുത്തു. ജില്ലാ കലക്ടര് അമിത് മീണ, ജില്ലാ പോലീസ് മേധാവി ദേബേഷ് കുമാര് ബെഹ്‌റ, പി ഉബൈദുള്ള എം എല് എ, ഉമാ ബെഹ്‌റ , അസിസ്റ്റന്റ് കലക്ടര് അരുണ് കെ വിജയന്, തിരൂര് ആര് ഡി ഒ ഡോ ബി എല് അരുണ് എന്നിവര് സന്നിഹിതരായിരുന്നു.\nസ്വാതന്ത്ര്യ ദിന പരേഡിന് എം എസ് പി അസിസ്റ്റന്റ് കമാന്റന്റ് സി വി ശശി നേതൃത്വം നല്‍കി. സായുധ പോലീസിലെ കെ രാജേഷ് സെക്കന്റ് ഇന് കമാന്റന്റ് ആയിരുന്നു. പരേഡിന് മുന്നോടിയായി പ്രദേശത്തെ സ്‌കൂളുകളെ പങ്കെടുപ്പിച്ച് പ്രഭാതഭേരി നടന്നു.\nപരേഡിന് ശേഷം മുഖ്യമന്ത്രിയുടെ പോലീസ് മെഡലുകള് മന്ത്രി എ കെ ബാലന് വിതരണം ചെയ്തു. റോഡപകടത്തില് മരിച്ച ഫുട്‌ബോള് താരവും, പോലീസ് ഉദ്യോഗസ്ഥനുമായ സി ജാബിറിനുള്ള മരണാന്തര പോലീസ് മെഡല് അദ്ദേഹത്തിന്റെ മക്കള് ഏറ്റുവാങ്ങി. മലപ്പുറം ഇന്‍സ്‌പെക്ടര് പ്രേംജിത്ത്, എം എസ് പിയിലെ എസ് ഐ ബൈജു പി എല്, കെ പ്രദീപ് കുമാര്, മലപ്പുറം ട്രാഫിക് പോലീസിലെ എസ് ഐ അബ്ദുല് ജബ്ബാര് പി, എം എസ് പിയിലെ എ എസ് ഐ മൊയ്തീന്‍കുട്ടി കെ, എം സി അബ്ദുല് റഹ്മാന്, ആര് ആര് ആര് എഫിലെ എ എസ് ഐ രമേശ് ബാബു സി, മഞ്ചേരി ട്രാഫിക്ക് പോലീസിലെ സീനിയര് സിവില് പോലീസ് ഓഫിസര് ഉണ്ണികൃഷ്ണന് മാരാത്ത, എം എസ് പിയിലെ ഹവില്‍ദാര് ആര് കാര്‍ത്തികേയന്, മങ്കട പോലീസ് സ്‌റ്റേഷനിലെ സീനിയര് സിവില് പോലീസ് ഓഫിസര് പി വിദ്യാധരന്, കൊണ്ടോട്ടി പോലീസ് സ്‌റ്റേഷനിലെ സിവില് പോലീസ് ഓഫിസര് പി എം അബ്ദുല് സലാം, എടവണ്ണ സ്റ്റേഷനിലെ പി ബി ജിറ്റ്‌സ്, പെരിന്തല്‍മണ്ണ സ്റ്റേഷനിലെ അനീഷ് മാത്യു എന്നിവര്‍ക്കാണ് മുഖ്യമന്ത്രിയുടെ പോലീസ് മെഡല് ലഭിച്ചത്.\nമികച്ച മാര്‍ച്ച് പാസ്റ്റിനുള്ള പുരസ്‌കാരം എം എസ് പി മലപ്പുറം സ്വന്തമാക്കി, മലപ്പുറം സായുധ പോലീസ് സേനയ്ക്ക് രണ്ടാം സ്ഥാനം ലഭിച്ചു. എന് സി സി സീനിയര് വിഭാഗത്തില് എന് എസ് എസ് കോളേജ് മഞ്ചേരി ഒന്നാം സ്ഥാനവും, ഗവര്‍ണ്‍മെന്റ് കോളേജ് മലപ്പുറം രണ്ടാം സ്ഥാനവും സ്വന്തമാക്കി. എന് സി സി ജൂനിയര് വിഭാഗത്തില് എം എസ് പി സ്‌കൂളിന് ഒന്നാം സ്ഥാനവും, ജി ബി എച്ച് എസ് എസ് മലപ്പുറം രണ്ടാം സ്ഥാനവും സ്വന്തമാക്കി. സ്റ്റുഡന്റ് പോലീസ് കേഡറ്റ്‌സ് ആണ്‍കുട്ടികളുടെ വിഭാഗത്തില് ചേരുലാല് എച്ച് എസ് എസും, എം എസ് പി എച്ച് എസ് എസും യഥാക്രമം ഒന്നും, രണ്ടും സ്ഥാനങ്ങള് സ്വന്തമാക്കി. എസ് പി സി പെണ്‍കുട്ടികളുടെ വിഭാഗത്തില് എം എസ് പി സ്‌കൂളും, ജി വി എച്ച് എസ് പറവണ്ണയും ഒന്നും, രണ്ടും സ്ഥാനങ്ങള് സ്വന്തമാക്കി.\nസൗക്ട്‌സ് സീനിയര് വിഭാഗത്തില് എം എം ഇ ടി എച്ച് എസ് മേല്‍മുറിക്ക് ഒന്നാം സ്ഥാനം ലഭിച്ചു, എം എസ് പി എച്ച് എസ് എസിനാണ് രണ്ടാം സ്ഥാനം. സ്‌കൗട്‌സ് ജൂനിയര് വിഭാഗത്തില് എ എം യു പി എസ് മുണ്ടുപറമ്പ് ഒന്നാം സ്ഥാനവും, എ യു പി എസ് മലപ്പുറം രണ്ടാം സ്ഥാനവും സ്വന്തമാക്കി. ഗൈഡ്‌സ് സീനിയര് വിഭാഗത്തില് ഇസ്ലാഹിയ സ്‌കൂള് മലപ്പുറത്തിനാണ് ഒന്നാം സ്ഥാനം, ജി ജി എച്ച് എസ് മലപ്പുറത്തിന് രണ്ടാം സ്ഥാനവും ലഭിച്ചു. ജൂനിയര് വിഭാഗത്തില് എ എം യു പി എസ് മുണ്ടുപറമ്പും, എ യു പി എസ് മലപ്പുറവും ഒന്നും രണ്ടും സ്ഥാനങ്ങള് സ്വന്തമാക്കി. ജൂനിയര് റെഡ്‌ക്രോസ് ആണ്‍കുട്ടികളുടെ വിഭാഗത്തില് എം എസ് പി ഇംഗ്ലീഷ് മീഡിയം ഹൈസ്‌കൂളിനാണ് ഒന്നാം സ്ഥാനം. എം എസ് പി എച്ച് എസ് എസിന് രണ്ടാം സ്ഥാനം ലഭിച്ചു. പെണ്‍കുട്ടികളുടെ വിഭാഗത്തില് സെന്റ് ജെമാസ് സ്‌കൂള് മലപ്പുറം ഒന്നാം സ്ഥാനവും, ഗേള്‍സ് ഹയര് സെക്കന്‍ഡറി സ്‌കൂള് രണ്ടാം സ്ഥാനവും സ്വന്തമാക്കി.\nകലിക്കറ്റ് സര്‍വകലാശാല ടീമിനെ അനീറ്റ തോമസ് നയിക്കും\nദക്ഷിണമേഖല അന്തര്‍സര്‍വകലാശാല വോളിബോള് ചാമ്പ്യന്‍ഷിപ്പിനുള്ള കലിക്കറ്റ് സര്‍വകലാശാല ടീമിനെ ഇരിങ്ങാലക്കുട സെന്റ് ജോസഫ്സ് കോളേജിലെ അനീറ്റ തോമസ് നയിക്കും. 13 മുതല് 16 വരെ ചെന്നൈ എസ്ആര്‍എം സര്‍വകലാശാല ക്യാമ്പസിലാണ് മത്സരം


Asin has good time | അസിന് നല്ല കാലം\nഅസിന് നല്ല കാലം\nചൊവ്വ, 27 ഒക്‌ടോബര് 2009 (20:23 IST)\nബോളിവുഡിലെ മലയാളി സാന്നിദ്ധ്യം അസിന് തോട്ടുങ്കലിന് ഇത് നേട്ടങ്ങളുടെ കാലമാണ്. നാനാഭാഗത്തു നിന്നും അവസരങ്ങള് തേടിയെത്തും. നല്ല ഈശ്വര കടാക്ഷമുള്ളതിലാല് ഏറ്റെടുക്കുന്ന ജോലികള് ഭംഗിയായി നിര്‍വ്വഹിക്കാന് കഴിയും. വരാന് പോകുന്ന പ്രൊജക്ടുകള് വന് ഹിറ്റാകും.\nസഹപ്രവര്‍ത്തകരില് അസൂയ ഉളവാക്കുന്ന സന്ദര്‍ഭങ്ങള് ധാരാളമുണ്ടാകും. അനാവശ്യമായ വിവാദങ്ങളില്‍പ്പെടാതെ നോക്കുന്നത് നന്ന്. മാനസികോല്ലാസത്തിന് കൂടുതല് സമയം കണ്ടെത്തും. ചില നിസാര രോഗങ്ങള് മൂലം ഇടയ്ക്കിടെ അസ്വസ്ഥതകള് ഉണ്ടാകും. അവസരോചിതമായി പ്രവര്‍ത്തിക്കാനുള്ള കഴിവ് കൂടുതല് അവസരങ്ങള് ലഭിക്കാന് ഇടയാക്കും.\nഅപ്രതീക്ഷിതമായി വിജയങ്ങള് ഉണ്ടാകുന്നത് ആനന്ദം പകരും. സാമ്പത്തികമായും ആരോഗ്യപരമായും നല്ല സമയമാണ്. പണം ചെലവഴിക്കുന്നതില് പിശുക്ക് കാണിക്കും. സ്വന്തം കഴിവില് അഭിമാനം തോന്നും. അടുത്ത ബന്ധുക്കള്‍ക്ക് രോഗം വരാതെ സൂക്ഷിക്കണം.


health benefits of walnuts: ദിവസവും കഴിയ്‌ക്കേണ്ടതാണ് വാള്‍നട്‌സ്, കാരണം - health benefits of eating walnuts daily | Samayam Malayalam\nhealth benefits of eating walnuts daily\nദിവസവും കഴിയ്‌ക്കേണ്ടതാണ് വാള്‍നട്‌സ്, കാരണം\nSamayam Desk | Lipi | Updated: 01 Jun 2020, 04:29:40 PM\nവലിയ രുചിയില്ലാത്ത, ചെറിയൊരു കയ്പു രസമുള്ള ഈ പ്രത്യേക നട്‌സ് കഴിയ്ക്കുന്നത് ചില്ലറ ആരോഗ്യഗുണങ്ങളല്ല,നല്‍കുന്നത്. ഇതെക്കുറിച്ചറിയൂ.\nനട്‌സ് കഴിയ്ക്കുന്നത് ആരോഗ്യത്തിന് എപ്പോഴും നല്ല ഗുണങ്ങള് നല്‍കുന്ന ഒന്നു തന്നെയാണ്. ആരോഗ്യകരമായ ഗുണങ്ങള് ഏറെയുള്ള, ആരോഗ്യകരമായ കൊഴുപ്പുകള് അടങ്ങിയ ഒന്നാണു പൊതുവേ നട്‌സ്. നട്‌സ് എന്നു പറയുമ്പോള് പലരും ബദാം, പിസ്ത എന്നിവയാണ് ഓര്‍ക്കുക. ഇക്കൂട്ടത്തില് തന്നെയുള്ള ഒന്നാണ് വാള്‍നട്‌സ്. ബ്രെയിന് ആകൃതിയിലെ ഈ പ്രത്യേക നട്‌സിന്റെ ആരോഗ്യപരമായ ഗുണങ്ങള് പലര്‍ക്കും അറിയാത്തതു കൊണ്ടു തന്നെ പലരും പലപ്പോഴും ഇത് ശീലമാക്കാറുമുള്ള. വൈറ്റമിന് ഇ, ഫ്‌ളേവനോയ്ഡ്‌സ് എന്നിവ അടങ്ങിയിട്ടുണ്ട്. ധാരാളം മിനറലുകളും ആന്റിഓക്‌സിഡന്റുകളുമെല്ലാം അടങ്ങിയിട്ടുണ്ട്. മഗ്നീഷ്യം, ഫോസ്ഫറസ് എന്നിവയുടെ നല്ലൊരു ഉറവിടം കൂടിയാണ് വാള്‍നട്‌സ്. വലിയ രുചിയില്ലാത്ത, ചെറിയൊരു കയ്പു രസമുള്ള ഈ പ്രത്യേക നട്‌സ് കഴിയ്ക്കുന്നത് ചില്ലറ ആരോഗ്യഗുണങ്ങളല്ല,നല്‍കുന്നത്. ഇതെക്കുറിച്ചറിയൂ.\nതടി കുറയ്ക്കാന് സഹായിക്കുന്ന നല്ലൊന്നാന്തരം ഭക്ഷണ വസ്തുവാണ്\nതടി കുറയ്ക്കാന് സഹായിക്കുന്ന നല്ലൊന്നാന്തരം ഭക്ഷണ വസ്തുവാണ് വാള്‍നട്‌സ്. ഒരൗണ്‍സ് വാള്‍നട്ടില് ആകെ 200ല് താഴെ കലോറിയാണ് ഇതില്4ഗ്രാം പ്രോട്ടീനും2ഗ്രാം ഫൈബറുമെല്ലാം അടങ്ങിയിട്ടുമുണ്ട്. ഇതെല്ലാം തടിയും വയറും കുറയ്ക്കാന് സഹായിക്കുന്ന ഘടകങ്ങളാണ് തടി കുറയ്ക്കാന് പല രീതിയിലും വാള്‍നട്‌സ് ഉപയോഗിയ്ക്കാം. വാള്‍നട്‌സും തേനും ചേര്‍ത്തു കഴിയ്ക്കുന്നതും തടിയും കൊഴുപ്പും കുറയ്ക്കാന് സഹായിക്കുന്ന നല്ലൊരു ഘടകമാണ്. തേനിലും വാള്‍നട്‌സിലെ പോലെ ആ്ന്റിഓക്‌സിഡന്റുകള് അടങ്ങിയിട്ടുണ്ട്. വാള്‍നട്‌സും തേനും ശരീരത്തിലെ കൊഴുപ്പു കുറയ്ക്കാന് പറ്റിയ നല്ലൊരു വഴിയാണ്ഒലീവ് ഓയിലും വാള്‍നട്ടും ചേര്‍ത്തു കഴിയ്ക്കുന്നത് തടി കുറയ്ക്കാനുള്ള ഏറ്റവും പ്രധാനപ്പെട്ട ഒരു വഴി. ലോ കലോറി ഡയറ്റാണ് ഒലീവ് ഓയിലും വാള്‍നട്ടും ചേര്‍ന്നത്.\nതൈറോയ്ഡ് ഇന്നത്തെ കാലത്ത് പലരേലും അലട്ടുന്ന\nതൈറോയ്ഡ് ഇന്നത്തെ കാലത്ത് പലരേലും അലട്ടുന്ന ഒരു ആരോഗ്യപ്രശ്‌നമാണ്. ഹോര്‍മോണ് പ്രശ്‌നം എന്നു തന്നെ വേണം, പറയുവാന്. കഴുത്തിലെ തൈറോയ്ഡ് ഗ്രന്ഥി പുറപ്പെടുവിയ്ക്കുന്ന തൈറോയ്ഡ് ഹോര്‍മോണിലുണ്ടാകുന്ന ഏറ്റക്കുറച്ചിലുകളാണ് തൈറോയ്ഡ് രോഗമായി പ്രത്യക്ഷപ്പെടുന്നത്.തൈറോയ്ഡ് പ്രശ്‌നങ്ങള്‍ക്കുള്ള നല്ലൊരു പരിഹാരമാണ് വാള്‍നട്‌സ്. വാള്‍നട്‌സും തേനും ചേര്‍ത്തുള്ള പ്രത്യേക മിശ്രിതം തൈറോയ്ഡ് പ്രശ്‌നത്തിന് പരിഹാരമാകും.മൂന്നോളം കപ്പ് ഓര്‍ഗാനിക് തേന്, അഥവാ നല്ല ശുദ്ധമായ തേന്, 40 വാള്‍നട്‌സ് എന്നിവയാണ് തൈറോയ്ഡിനുള്ള ഈ മരുന്നിനായി വേണ്ടത്. പച്ച വാള്‍നട്‌സ് കിട്ടിയില്ലെങ്കില് ഉണക്കിയതു വാങ്ങാം വേണ്ടത്. വാള്‍നട്‌സ് ചെറിയ കഷ്ണങ്ങളാക്കി മുറിയ്ക്കുക. ഇത് ഗ്ലാസ് ജാറില് ഇടുക. ഇതിനു മീതേ തേനുമൊഴിയ്ക്കണം. ഇത് നല്ല പോലെ ഇളക്കി ഗ്ലാസ് ജാര് അടച്ചു സൂക്ഷിയ്ക്കുക. മരത്തവി ഉപയോഗിച്ചു വേണം, ഇത് ഇളക്കുവാന് എന്നത് ഏറെ പ്രധാനം. ഈ ഗ്ലാസ് ജാര് മൂടി വായു കടക്കാത്ത വിധത്തില് അധികം സൂര്യപ്രകാശമില്ലാത്ത ഇടത്തു സൂക്ഷിച്ചു വയ്ക്കുക.ഇത് ഇങ്ങനെ 10 ദിവസം വയ്ക്കുക.10 ദിവസം കഴിഞ്ഞാല് ഈ പ്രത്യേക മിശ്രിതം, വീതം ഈ മിശ്രിതം, അതായത് തേനും വാള്‍നട്ടും കലര്‍ന്നത് ഉപയോഗിച്ചു തുടങ്ങാം.2ടീസ്പൂണ് വെറുംവയറ്റില് കഴിയ്ക്കാം. ഇത് അടുപ്പിച്ചു ചെയ്യുന്നത് തൈറോയ്ഡ് പ്രശ്‌നങ്ങള്‍ക്കുള്ള നല്ലൊരു പ്രതിവിധിയാണ്. Also read: ഗർഭിണികൾ സൂക്ഷിക്കുക: ഈ കാരണങ്ങളൊക്കെ ഗർഭമലസുന്നതിന് കാരണമാകാം\nസ്ത്രീകളുടെ മാറിട വലിപ്പത്തിന്\nസ്ത്രീകളുടെ മാറിട വലിപ്പത്തിന് സഹായകമായ ഘടകങ്ങള് അടങ്ങിയ ഒന്നാണിത്. സ്ത്രീകളുടെ സ്തന വലിപ്പത്തിനുള്ള പ്രകൃതിദത്ത വഴിയാണ് വാള്‍നട്‌സ്. ഇതിലടങ്ങിരിയിക്കുന്ന ഒമേഗ3ഫാറ്റി ആസിഡുകളാണ് ഈ ഗുണം നല്‍കുന്നത്. മത്സ്യത്തിന്റെ ഗുണം നല്‍കുന്ന ഒന്നാണിത്. ഒമേഗ3ഫാറ്റി ആസിഡുകള് ഉള്ളതു തന്നെ കാരണം. വാള്‍നട്‌സ് പുരുഷബീജത്തിന് ഏറെ ഗുണം ചെയ്യും. പുരുഷന്മാര് നിര്‍ബന്ധമായും കഴിച്ചിരിയ്‌ക്കേണ്ട ഒരു ഭക്ഷണ വസ്തുവാണ് ഇതെന്നു വേണം, പറയാന്. ബീജ ഗുണവും ചലന ശേഷിയുമെല്ലാം തന്നെ വര്‍ദ്ധിപ്പിയ്ക്കാന് ഇതു സഹായിക്കും.\nഹൃദയാരോഗ്യത്തിന് ഉത്തമമാണ് ഈ പ്രത്യേക നട്‌സ്. ഇത് കൊളസ്‌ട്രോള് കുറയ്ക്കാന് സഹായിക്കുന്നവെന്നതാണ് കാരണം. നല്ല കൊളസ്‌ട്രോള് ഉറവിടമാണിത്. വാള്‍നട്ടിലെ പോളിസാച്വറേറ്റഡ് ഫാറ്റി ആസിഡ് കൊളസ്‌ട്രോള് കുറയ്ക്കും. കൊളസ്‌ട്രോള് ശരീരത്തിലെയും വയറ്റിലേയും കൊഴുപ്പു കാരണമാകുന്ന ഒന്നാണ്. കൊളസ്‌ട്രോളിനുള്ള ഏറെ നല്ലൊരു പരിഹാരമാണ് വാള്‍നട്‌സ് ചീത്ത കൊളസ്‌ട്രോള് കുറയ്ക്കുന്നതിനൊപ്പം നല്ല കൊളസ്‌ട്രോള് വര്‍ദ്ധിപ്പിയ്ക്കാനും ഇതിന് സാധിയ്ക്കും.\nബ്രെയിന് ആരോഗ്യത്തിന് ഏറെ ഉത്തമമാണ് ബ്രെയിന് ആകൃതിയിലെ ഈ പ്രത്യേക നട്‌സ്. ബുദ്ധിയ്ക്കും ഓര്‍മയ്ക്കുമെല്ലാം ഏറെ മികച്ചതാണിത്. ഇവ ആവശ്യമില്ലാത്ത റാഡിക്കല്‍സിനെ നീക്കം ചെയ്യും.ഡിമന്‍ഷ്യ പോലുള്ള രോഗങ്ങള്‍ക്കുള്ള നല്ലൊരു പ്രതിവിധി കൂടിയാണിത്.തലച്ചോറിന് ഏറെ ഗുണം ചെയ്യുന്ന ഒന്നാണ് വാള്‍നട്‌സ് . വാള്‍നട്‌സില് വൈറ്റമിന് ഇ, ഫ്‌ളേവനോയ്ഡ്‌സ് എന്നിവ അടങ്ങിയിട്ടുണ്ട്. ഇവ ആവശ്യമില്ലാത്ത റാഡിക്കല്‍സിനെ നീക്കം ചെയ്യും. ഡെമന്‍ഡിയ പോലുള്ള രോഗത്തെ പ്രതിരോധിക്കും. വാള്‍നട്‌സിലെ മെലാട്ടനിന് നല്ല ഉറക്കത്തിനു സഹായിക്കുന്ന ഒരു പ്രധാന ഘടകമാണ്. ഇന്‍സോംമ്‌നിയ പോലത്തെ പ്രശ്‌നങ്ങള്‍ക്ക് ഇത് പരിഹാരമാകും.ഗര്‍ഭസ്ഥ ശിശുവിന്റെ തലച്ചോറിന്റെ വികാസത്തിനും ഹൃദയാരോഗ്യത്തിനുമെല്ലാം ഇത് ഉത്തമമാണ്. Also read: ജോലി നോക്കി വേണം, തലയില് എണ്ണ തേയ്ക്കാന്\nതുടയിടുക്കിലെ ചൊറിച്ചിലിന് നിത്യശാന്തിആര്‍ട്ടിക്കിള് ഷോ\nവാള്‍നട്‌സ് ആരോഗ്യ ഗുണങ്ങള് വാള്‍നട്‌സ് ബ്രെയിന് walnuts for health health benefits of walnuts\nWeb Title : health benefits of eating walnuts daily


ചന്ദ്രനിൽ വീണ്ടും മനുഷ്യൻ പോകാത്തതെന്തുകൊണ്ട് ? - Boolokam\nHome Boolokam ചന്ദ്രനിൽ വീണ്ടും മനുഷ്യൻ പോകാത്തതെന്തുകൊണ്ട് ?\nചന്ദ്രനിൽ വീണ്ടും മനുഷ്യൻ പോകാത്തതെന്തുകൊണ്ട് ?\nചന്ദ്രനിൽ മനുഷ്യരെ ഇറക്കി എന്ന് അവകാശപ്പെടുന്ന നാസ ഈ നീണ്ട 47 വർഷങ്ങൾ കഴിഞ്ഞിട്ടും, അതിനിടയ്ക്ക് ഒരിക്കൽപോലും വീണ്ടും പോകാതിരുന്നത് എന്തുകൊണ്ട് ?\nആദ്യമേ പറയട്ടെ. നീൽ ആംസ്ട്രോങ് മാത്രമല്ല ചദ്രനിൽ പോയിട്ടുള്ളത്.\nനീൽ ആംസ്‌ട്രോങിനോടൊപ്പം ബസ് ആൽഡ്രിനും, മൈക്കിൾ കോളിന്സും ചന്ദ്രനിൽ പോയി. കോളിൻസ്\nഅപ്പോളോ കമാൻഡ് മോഡ്യൂളിൽ ഇരുന്നു. ആൽഡ്രിനും, ആംസ്‌ട്രോങും ചന്ദ്രനിൽ ഇറങ്ങി.\nകൂടാതെ പിനീട് ഏതാനും മാസങ്ങൾ ഇടവിട്ടു ചന്ദ്രനിൽ5അപ്പോളോ ദൗത്യങ്ങളിലായി 10 പേർകൂടെ പോയി ചന്ദ്രനിൽ ഇറങ്ങി. ഒരു ദൗത്യം പാതി വഴിക്കു പരാജയപെട്ടു ചന്ദ്രനിൽ ഇറങ്ങാതെ തിരിച്ചു വന്നു.\nചുരുക്കി പറഞ്ഞാൽ6ചാന്ദ്ര യാത്രകളിലായി 12 പേർ ചന്ദ്രനിൽ ഇറങ്ങി.\nചന്ദ്രനെക്കാൾ 100 മടങ്ങിലധികം ദൂരെയുള്ള ചൊവ്വയിൽ പേടകം ഇറക്കിയ നാസയ്ക്ക് ചന്ദ്രനിൽ പേടകം അയക്കുന്ന ടെക്‌നോളജി വളരെ എളുപ്പം ആണ്. പ്രത്യേകിച്ച് മനുഷ്യർ പേടകത്തിൽ ഉണ്ടെങ്കിൽ\n:). കാരണം.. മനുഷ്യർക്ക് നേരിട്ട് കാര്യങ്ങൾ കണ്ട് മനസിലാക്കി പേടകത്തെ നിയന്ത്രിക്കാം എന്നത് ഓട്ടോമാറ്റിക്കായി പേടകം ഇറക്കുന്നതിനേക്കാൾ വളരെ എളുപ്പം ആണ്.\nപിന്നെ എന്തുകൊണ്ട് ആ ടെക്‌നോളജി ഉപയോഗിച്ചു ഇപ്പോൾ വിടുവാൻ സാധിക്കാത്തതു ??\n* പ്രധാന പ്രശനം സാമ്പത്തികം ആണ്.\nഇപ്പോൾ നാസയുടെ കൈവശമുള്ള ഏതു റോക്കറ്റിനേക്കാളും പല മടങ്ങു ചെലവേറിയതാണ് അപ്പോളോ ദൗത്യത്തിൽ ഉപയോഗിച്ച ഭീമൻ Saturn V റോക്കറ്റുകൾ !\n2019 വർഷത്തിലെ നാസയുടെ മൊത്തം ബഡ്ജറ്റിന്റെ5ഇരട്ടിക്കു തുല്യമായ തുക ആണ് അപ്പോളോ ചന്ദ്ര പദ്ധതിക്കായി നാസ അന്ന് ചിലവിട്ടത് !\n1960-കളിൽ അമേരിക്കയും റഷ്യയും തമ്മിലുണ്ടായിരുന്ന ശീതയുദ്ധത്തിൽ റഷ്യയുടെ മുന്നിൽ ആളാകുവാൻതന്നെ ആണ് അമേരിക്ക ഇങ്ങനെ ഒരു ചന്ദ്രയാത്രയ്ക്ക് രൂപം നൽകിയതും. അന്ന് യുദ്ധത്തിനായുള്ള ഭീമമായ ബഡ്ജറ്റാണ് ചന്ദ്ര ദൗത്യത്തിനായി അമേരിക്ക ചിലവഴിച്ചതു. ശീതയുദ്ധം ഉണ്ടായിരുന്നില്ല എങ്കിൽ ഒരുപക്ഷെ ഇപ്പോഴും മനുഷ്യർ ചന്ദ്രനിൽ കാലു കുത്തില്ലായിരുന്നു\n( അമേരിക്ക ചന്ദ്രയാത്രയ്ക്ക് തയ്യാറെടുക്കുമ്പോൾ അതിനൊപ്പം അല്ലെങ്കിൽ അതിനേക്കാൾ തയ്യാറെടുപ്പുകൾ റഷ്യയും ചെയ്യുന്നുണ്ടായിരുന്നു. എന്നാൽ അവരുടെ ചാന്ദ്ര ദൗത്യങ്ങളായ ‘ ലൂണാ പദ്ധതികൾ ‘ റോക്കറ്റിന്റെ ഡിസൈൻ പരിമിതി മൂലം വിജയിച്ചില്ല. )\nപിന്നെ എന്തുകൊണ്ട് ആ ടെക്‌നോളജി ഉപയോഗിച്ചു നാസയ്ക്കു ഇപ്പോൾ മനുഷ്യരെ ചന്ദ്രനിൽ വിടുവാൻ സാധിക്കാത്തതു എന്ന് ചോദിച്ചാൽ.. റോക്കറ്റ് ടെക്‌നോളജി ഒഴികെ മറ്റെല്ലാ ടെക്‌നോളജിയും ഇപ്പോൾ വളരെ പുരോഗമിച്ചിരിക്കുന്നു.\n* നമ്മുടെ സ്മാർട്ടഫോണിൻറെ പ്രോസസിംഗ് സ്പീഡ് അപ്പോളോ ചാന്ദ്ര ദൗത്യത്തിൽ ഉപയോഗിച്ചിരുന്ന പ്രോസസിംഗ് സ്പീഡിനെക്കാൾ ലക്ഷം മടങ്ങു കൂടുതലാണ് എന്ന് പൊതുവെ പറയാം. അതുകൊണ്ട് അപ്പോളോ പ്രോഗ്രാമിലെ കൺട്രോൾ പാനൽ നമുക്കു ഒട്ടുംതന്നെ ഉപയോഗിക്കുവാൻ കഴിയില്ല.\n* മനുഷ്യരെ അയക്കുന്നതിന്റെ നാലിലൊന്നു ചിലവിൽ പേടകങ്ങൾ ചന്ദ്രനിൽ ഇറക്കി കാര്യങ്ങൾ പലതും ചെയ്യാം. പേടകങ്ങൾ അയക്കുമ്പോൾ അത് വൺവേ ട്രിപ്പ് ആയിരിക്കും. എന്നാൽ മനുഷ്യരെ ചന്ദ്രനിൽ അയച്ചാൽ അവരെ ചന്ദ്രനായിൽനിന്നു തിരികെ കൊണ്ടുവന്നു ഭൂമിയിൽ ഇറക്കുന്നതുവരെ റിസ്ക്ക് ആണു്.\nകമ്പ്യൂട്ടർ ടെക്‌നോളജി വളരെയധികം പുരോഗമിച്ചപ്പോൾ മനുഷ്യർ ഇല്ലാതെതന്നെ വളരെ കുറഞ്ഞ ചിലവിൽ നമുക്ക് ഇവിടെ ഇരുന്നുകൊണ്ട് റിസ്ക്ക് ഇല്ലാതെ കാര്യങ്ങൾ സാധിക്കുവാൻ പറ്റുമെങ്കിൽ എന്തിനു മനുഷ്യരെ അയക്കണം ??\n* കൂടുതൽ മെച്ചപ്പട്ട മെറ്റീരിയലുകൾ ഇപ്പോൾ ഉണ്ട്.\nഅതിനാൽ പേടകത്തിൽ അകത്തും, പുറത്തുമായി ഉപയോഗിക്കുന്ന സകല വസ്തുക്കളും പുതിയ മെറ്റീരിയലുകൾ ഉപയോഗിച്ച് കൂടുതൽ കാര്യക്ഷമമായി ഡിസൈൻ ചെയ്തു ഉണ്ടാക്കണം. അതിനാൽത്തന്നെ അതുപയോഗിച്ചുള്ള പരീക്ഷണ ദൗത്യങ്ങൾ ആദ്യം മുതലേ ചെയ്തു ഘട്ടം ഘട്ടമായി വിജയം ഉറപ്പു വരുത്തണം.\n* ഇത്ര ചെലവ് മുടക്കി വീണ്ടും ചന്ദ്രനിൽ മനുഷ്യരെ ഇറക്കിയതുകൊണ്ട് പ്രത്യേക നേട്ടം ഒന്നും ഇപ്പോൾ നാസയ്ക്ക് ഇല്ല.\n** ചുരുക്കിപ്പറഞ്ഞാൽ.. വളരെ അധികം സാമ്പത്തികം അനുവദിച്ചാൽ.. പുതിയ ടെക്‌നോളജിയും, പുതിയ മെറ്റീരിയലുകളും ഉപയോഗിച്ച് പുതുതായി ഡിസൈൻ ചെയ്തു നിർമിച്ച ചന്ദ്ര പേടകങ്ങൾ പടിപടിയായി ടെസ്റ്റ് ചെയ്തു മാത്രമേ ഇനി ചന്ദ്രനിൽ മനുഷ്യരെ അയക്കുവാൻ സാധിക്കൂ.\nഎന്നാൽ… വീണ്ടും ഇപ്പോൾ രാജ്യങ്ങൾ ചന്ദ്രനിൽ പോകാൻ എന്തുകൊണ്ട് ശ്രമിക്കുന്നു എന്ന് ചോദിച്ചാൽ……\nഇപ്പോൾ മനുഷ്യർ ചൊവ്വയിലേക്കും, അന്യ ഗ്രഹങ്ങളിലേക്കും കുടിയേറി പാർക്കുന്നതിന്റെ അടിസ്ഥാന ലക്ഷ്യത്തിന്റെ ഭാഗമായി നമുക്ക് ഭൂമിയുടെ അടുത്തുകിടക്കുന്ന ചന്ദ്രൻ ഒരു പരീക്ഷണ ഇടം ആണ്.\nകൂടാതെ ചന്ദ്രനിൽ ആളെ വിട്ടു തിരികെ കൊണ്ടുവരുന്നത് ഭാവിയിലെ ടൂറിസത്തിന്റെ ഭാഗവും ആവുകയാണ്. ഇങ്ങനെയുള്ള ബിസിനസ്സ് മുന്നിൽ കണ്ടാണു പല ഏജൻസികളും ഇപ്പോൾ ചന്ദ്രയാത്ര ലക്ഷ്യമിടുന്നത്\nPrevious articleഹീലിയോഡോറസ് പില്ലർ – സഹസ്രാബ്ദങ്ങൾക്കു മുമ്പുള്ള ഒരു ഗ്രീക്കുകാരന്റെ നേർച്ച\nNext articleഖൽബ് കീഴടക്കുന്ന രുചിയിൽ ഫുല്‍ജാര് സോഡ, ഞൊടിയിടയിൽ വീട്ടിൽ തയാറാക്കാം


കത്രീനയും ദീപികയും വീണ്ടും വഴക്ക് തുടങ്ങി, ഇനിയും അവസാനിക്കാത്ത വഴക്കിന്റെ കാരണം കേട്ടാല് ചിരിവരും | deepika padukone is upset about katrina kaif’s debut on instagram! - Malayalam Filmibeat\n» കത്രീനയും ദീപികയും വീണ്ടും വഴക്ക് തുടങ്ങി, ഇനിയും അവസാനിക്കാത്ത വഴക്കിന്റെ കാരണം കേട്ടാല് ചിരിവരും\nകത്രീനയും ദീപികയും വീണ്ടും വഴക്ക് തുടങ്ങി, ഇനിയും അവസാനിക്കാത്ത വഴക്കിന്റെ കാരണം കേട്ടാല് ചിരിവരും\nകത്രീന കൈഫും ദീപിക പദുകോണും ബോളിവുഡിലെ പ്രിയപ്പെട്ട നടികളാണ്. ഇരുവരും ഒന്നിനൊന്ന് മികച്ച് നില്‍ക്കുന്നവരുമാണ്. എന്നാല് ഇവരുടെ ഇടയില് നടക്കുന്ന വഴക്കിന് ഇനിയും അവസാനമായിട്ടില്ല.\nചിലപ്പോള് സ്വകാര്യ ജീവിതത്തിലെ പ്രശ്‌നങ്ങള് മറ്റ് ചിലപ്പോള് പ്രൊഫണല് ജീവിതത്തിനും ഇരുവരും അങ്ങോട്ടും ഇങ്ങോട്ടും വിലങ്ങു തടിയായി നില്‍ക്കുന്നതാണ് പ്രശ്‌നങ്ങള് അവസാനിക്കാത്തതിന് കാരണം. ഇപ്പോള് കത്രീനയുടെ ഇന്‍സ്റ്റാഗ്രാമിലെ അരങ്ങേറ്റം ദീപികയെ അസ്വസ്തയാക്കിയെന്നാണ് വാര്‍ത്തകള്. അതിന് പിന്നിലെ കാരണം ഇതാണ്.\nദീപികക്ക് വെല്ലുവിളിയുമായി കത്രീന\nകഴിഞ്ഞ ദിവസമാണ് കത്രീന തന്റെ ഇന്‍സ്റ്റഗ്രാമിലെ അരങ്ങേറ്റം കുറിച്ചത്. എന്നാല് ഇത് ദീപികയെയും ടീമാംഗങ്ങളെയും ആശങ്കയിലാക്കിയിരിക്കുകയാണ്.\nദീപികയും കത്രീനയുമായി മുഷിഞ്ഞു\nദീപിക കത്രീനയുമായി സ്‌പോട്ട് ലൈറ്റില് നടത്തിയ സംഭാഷണത്തില് മുഷിയുകയായിരുന്നു. കത്രീന ഇന്‍സ്റ്റാഗ്രാമില് അരങ്ങേറ്റം നടത്തിയ ദിവസം തന്നെയാണ് 'റബ്ത' എന്ന സിനിമയിലെ ടൈറ്റില് ഗാനരംഗവും റിലീസ് ചെയ്തത്. എന്നാല് കത്രീനയുടെ വാര്‍ത്തയില് അവ മുങ്ങി പോയിരുന്നു.\nഅറിഞ്ഞു കൊണ്ട് കത്രീന പണി കൊടുത്തതാണോ ?\nദീപികക്ക് കത്രീന അറിഞ്ഞു കൊണ്ട കൊടുത്ത പണിയാണോ എന്ന സംശയമാണ് എല്ലാവര്‍ക്കും. അല്ലെങ്കില് അതേ ദിവസം തന്നെ ഇന്‍സ്റ്റാഗ്രാമില് അരങ്ങേറ്റത്തിനായി തെരഞ്ഞെടുക്കുകയില്ലെന്നാണ് പാപ്പരാസികള് പറയുന്നത്.\nദീപികയെ ഒഴിവാക്കി കത്രീനയെ തിരഞ്ഞെടുത്ത് ആലിയയും സിദ്ധാര്‍ത്ഥും\nഇതുമായി ബന്ധപ്പെടുത്തി നോക്കുമ്പോള് ബോളിവുഡിലെ പ്രണയജോഡികളായ ആലിയ ഭട്ടും സിദ്ധാര്‍ത്ഥ് മല്‍ഹോത്രയും ദീപികയെക്കാളും പ്രധാന്യം നല്‍കുന്നത് കത്രീനക്കാണെന്നാണ്. ഇരുവരും 'റബ്ത'യിലെ ദീപികയുടെ ഗാനരംഗത്തിന് കമന്റുകളൊന്നും നല്‍കിയിരുന്നില്ല. എന്നാല് കത്രീനയുടെ ഇന്‍സ്റ്റാഗ്രാമിലേക്കുള്ള പ്രവേശനത്തിനെ സ്വീകരിക്കുകയും ചെയ്തിരുന്നു.\nകത്രീനയുടെ ഞെട്ടിക്കുന്ന ഫോട്ടോഷൂട്ട്\nഅതിനിടെ കത്രീനയുടെ ഫോട്ടോഷൂട്ട് ആരാധകരെ ഞെട്ടിച്ചിരുന്നു. ടൗവ്വല് കൊണ്ട് ശരീരം പാതി മറച്ച കത്രീനയുടെ ചിത്രങ്ങള് ഇന്‍സ്റ്റാഗ്രാമിലാണ് നടി പങ്കുവെച്ചത്.\nമരിയോ ടെസ്റ്റിനോയുടെ ഫോട്ടോ\nഫാഷന് ഫോട്ടോഗ്രാഫറായ മരിയോ ടെസ്റ്റിനോ എന്നയാളാണ് കത്രീനയുടെ പുതിയ ചിത്രങ്ങള് പങ്കുവെച്ചത്. ടൗവ്വല് സീരിയസെന്ന ഷൂട്ടിങ്ങ് അനുഭവത്തിന് ക്യാമറമാന് കത്രീന നന്ദിയും പറഞ്ഞാണ് താരം ചിത്രം പങ്കുവെച്ചിരിക്കുന്നത്. ഇനിയും ഇത്തരം ചിത്രങ്ങള് പ്രതീക്ഷിക്കാമെന്നും കത്രീന പറയുന്നു.\nദീപികയുടെ ഐറ്റം ഗാനം\nറബ്ത എന്ന സിനിമയിലെ ഗാനരംഗത്തിലാണ് നടി അഭിനയിച്ചിരിക്കുന്നത്. ആരെയും ആകര്‍ഷിക്കുന്ന തരത്തിലാണ് നടിയുടെ സോങ്ങ്. ചടുലമായ ചുവടുകളിലുടെ ദീപിക മനോഹരമാക്കിയ ഗാനം സിനിമയിലെ ടൈറ്റില് സോങ്ങാണ്.\n24 മണിക്കൂറിനുള്ളില് 1 മില്ല്യന് ഫോളോവേഴ്‌സ്\nകത്രീന ഇന്‍സ്റ്റാഗ്രാമില് അരങ്ങേറ്റം തുടങ്ങി 24 മണിക്കൂറിനുള്ളില് ഒരു മില്ല്യനില് അധികമാണ് ഫോളോവേഴിസിനെ സമ്പാദിച്ചത്.\nRead more about: bollywood bollywood cinema cinema katrina kaif deepika padukone raabata ബോളിവുഡ് ബോളിവുഡ് സിനിമ സിനിമ കത്രീന കൈഫ് ദീപിക പദുക്കോണ് റബ്ത\ndeepika padukone is upset about katrina kaif’s debut on instagram!


മലയാളികളെ ഞെട്ടിച്ച് സൗദി പൗരൻ; ചിത്രയ്ക്കൊപ്പം പാടിയ ‘ഒരു മുറൈ വന്ത് പാർത്തായാ’ വൈറൽ\nമനോരമ ലേഖകൻ November 10, 2019 12:23 PM IST\nറിയാദ് ∙ കേരളത്തിന്റെ വാനമ്പാടി കെ.എസ്. ചിത്രയ്ക്കൊപ്പം മണിചിത്രത്താഴ് എന്ന ചിത്രത്തിലെ ‘ഒരു മുറൈ വന്ത് പാർത്തായാ’എന്ന പാട്ട് പാടുന്ന അറബ് സ്വദേശിയുടെ വിഡിയോ സമൂഹ മാധ്യമങ്ങളിൽ ശ്രദ്ധനേടുന്നു. അടുത്തിടെ സൗദി അറേബ്യയിൽ നടന്ന ഒരു സ്റ്റേജ് ഷോയിലാണ് സൗദി പൗരനായ അഹമ്മദ് സുൽത്താൻ അൽ മൽമാണി ചിത്രയ്ക്കൊപ്പം ഈ ഗാനം അതിമനോഹരമായി പാടിയിരിക്കുന്നത്. മലയാളത്തില് വളരെ പ്രശസ്തമായ ഈ ഗാനത്തിന്റെ അവസാന ഭാഗങ്ങൾ പാടുന്നതിന്റെ വിഡിയോ ആണ് ഇപ്പോൾ സമൂഹമാധ്യമങ്ങളിലൂടെ പ്രചരിക്കുന്നത്. സൗദി ഗായകനും അഭിനയതാവും മോഡലുമാണ് അഹമ്മദ് സുൽത്താൻ.\nഞങ്ങളെ അതിശയിപ്പിച്ചു: രാജലക്ഷ്മി\nതികച്ചും വ്യത്യസ്തമായ അനുഭവമായിരുന്നു ഇതെന്ന് ചിത്രയ്ക്കൊപ്പമുണ്ടായിരുന്ന ഗായിക രാജലക്ഷ്മി പ്രതികരിച്ചു. ശങ്കർ കേശവൻ ആണ് അഹമ്മദ് സുൽത്താനെ ഷോ ഡയറക്ടർ എൻ.വി. അജിത്തിന് പരിചയപ്പെടുത്തിയത്. അദ്ദേഹം പാടുകയാണെങ്കിൽ അത് നന്നാകുമെന്ന് ഷോ ഡയറക്ടർക്കും തോന്നി. സംഘാടകരോട് ഇക്കാര്യം സംസാരിക്കുകയും തീരുമാനത്തിൽ എത്തുകയും ചെയ്തു. ഈ പാട്ട് തിരഞ്ഞെടുക്കുകയും പരിശീലനം ചെയ്യുകയും ചെയ്തു. വളരെ രസകരമായ അനുഭവമായിരുന്നു അത്. അഹമ്മദ് സുൽത്താൻ സ്വരങ്ങളെല്ലാം പാടുന്നത് കണ്ടപ്പോൾ ഞങ്ങൾക്കും അതിശയമായി. നന്നായി പ്രാക്ടീസ് ചെയ്താണ് അദ്ദേഹം എത്തിയത്. പിന്നീട് ഞങ്ങളുമായി വളരെ അടുത്ത സൗഹൃദത്തിലായി. ഇനിയും ഞാൻ പാടുമെന്നും പരിപാടിക്ക് വരുമെന്നും അഹമ്മദ് സുൽത്താൻ പറഞ്ഞുവെന്നും രാജലക്ഷ്മി പറഞ്ഞു.\nസുഹൃത്ത് അയച്ചു തന്ന ഒരു വിഡിയോ വഴിയാണ് അഹമ്മദ് സുൽത്താൻ ശ്രദ്ധയിൽപ്പെടുന്നതെന്ന് ഷോ ഡയറക്ടർ എൻ.വി. അജിത് പറഞ്ഞു. അദ്ദേഹത്തെ കണ്ടെത്തി അവിടെയുള്ള സുഹൃത്ത് പാട്ട് പഠിപ്പിച്ചു. ഏതാണ്ട് മൂന്നാഴ്ചകൊണ്ടാണ് അഹമ്മദ് ഈ പാട്ട് പഠിച്ചതെന്നും അജിത് പറയുന്നു. ‘രണ്ടു ദിവസം കൂടുമ്പോഴുള്ള ഓരോ വൈകുന്നേരവും വാട്ട്സാപ്പിൽ അറബിയുടെ ട്രയൽ വേർഷൻ എത്തും. ഏതാണ്ട് മൂന്നാഴ്ച കൊണ്ട് അത്യാവശ്യം പ്രസന്റബിളായ അവസ്ഥയിലായി’– അജിത് വ്യക്തമാക്കി.\nനേരത്തെ ഇന്ത്യൻ എംബസിയിൽ വച്ച് ‘വൈഷ്ണവ ജനതോ’ എന്ന ഗാനവും ഇദ്ദേഹം പാടിയത് ഏറെ ശ്രദ്ധനേടിയിരുന്നു. അഹമ്മദ് സുൽത്താൻ എന്നാണ് ഈ ഗായകൻ സൗദിയിൽ അറിയപ്പെടുന്നത്. നിറഞ്ഞ കയ്യടികളോടെയാണ് കാഴ്ചക്കാർ അഹമ്മദിന്റെ മലയാളം പാട്ടിനെ സ്വീകരിച്ചത്. ഗാനത്തിനു ശേഷം കെ.എസ്. ചിത്രയും അഹമ്മദിനെ പ്രശംസിച്ചു. മറ്റു ഭാഷയിലുള്ളവർക്ക് മലയാളത്തിൽ പാട്ടുപാടാൻ വളരെ പ്രയാസമായിരിക്കും. പ്രത്യേകിച്ച് ഇത്രയും ബുദ്ധിമുട്ടുള്ള പാട്ട്. താങ്കളോടൊപ്പം പാടാൻ കഴിഞ്ഞതിൽ അഭിമാനമുണ്ടെന്നും ചിത്ര പറഞ്ഞു.\nകെ.എസ്. ചിത്രയ്ക്കൊപ്പം ഒരു സ്റ്റേജിൽ നിന്ന് ഗാനം ആലപിക്കാൻ സാധിച്ചത് തന്റെ ഭാഗ്യമാണെന്ന് അഹമ്മദ് സുൽത്താനും പ്രതികരിച്ചു. ഇങ്ങനെ ഒരു കാര്യം ഒരിക്കലും പ്രതീക്ഷിച്ചിരുന്നില്ലെന്നും അദ്ദേഹം പറഞ്ഞു. എല്ലാം തീർന്നുവെന്ന് വിചാരിച്ചെങ്കിൽ തെറ്റി, സൽമാൻ ഖാൻ അഭിനയിച്ച ‘ലവ്’ എന്ന സിനിമയിലെ ‘സാത്തിയ തൂനെ ക്യാകിയ’ എന്ന സൂപ്പർ ഹിറ്റ് ഗാനവും അദ്ദേഹം ചിത്രയ്ക്കൊപ്പം ആലപിച്ചു. ഇതിന്റെ വിഡിയോയും പ്രചരിക്കുന്നുണ്ട്.\nEnglish Summary: Saudi singer song with ks chithra